text:
Abraham
Abraham nye amesi ŋu woŋlɔ nu le le Mose fe agbalẽ gbãtɔ me le Bibliaa me. Wo ga ŋlɔ nu le eya ke ŋuti le Koran la hã me. Kristotɔwo kple Mɔslemtɔwo katã bu nae abe Israel viwo, Ishamel viwo kple Edom viwo katã wo fofo. Eya dzi Yuda subɔsubɔ kple Kristo subɔsubɔ to.
Abraham nye Tarax vi, eye wònye Naxor fe tɔgbeyɔvi. Abraham nɔviwo wonye Naxor kple Haran. Bibla gblɔ bena Mawu kplɔ Abraham tso Mesopotamia vayi Kanaan nyigba dzi. Afima Mawu bla nu kple Abraham le. Tso ema dzi la, Abraham subɔ Mawu (YHWH) dzaa ko abe Mawu ene. Mawu ga do ŋugbe na Abraham hã bena efe dzidzimeviwo woadzi xexlẽmanɔmee. Abraham nɔ agbe tso AM 1948–2123 (1812 DMȠ vaseɖe 1637 DMȠ).
Yudatɔwo yɔna Abraham be Avraham, Avinu, alo "Abraham, mía Fofo". Mawu do ŋugbe na Abraham bena woayra amegbetɔwo katã to efe dzidziemviwo dzi. (Mose I 12:3). Kristotɔwo kpɔ Yesu Kristo abe ŋugbe si Mawu na Abraham. Mɔslemtɔwo xɔ edzi se bena Mohammed nye Ismael, ŋutsuvi si Hagar dzi na Abraham fe dzidzimeviwo dometɔ ɖeka.


c: text/html

text:
GBETAKPƆXƆ—TATA SI MÍESRƆ̃NA October 2015
Nusɔsrɔ̃nyati siwo me míadzro tso November 30 va se ɖe December 27, 2015 la le tata sia me.
Ðe Nèkpɔnɛ Be Mawu Le Asi Kpem Ðe Ŋuwòa?
Zi geɖe le Biblia me la, nu kae Mawu fe “asi” tsia tre ɖi na?
“Na Míafe Xɔse Nadzi Ðe Edzi”
Ðe míate ŋu atu xɔse ɖo le míafe ŋusẽ ɖeɖe ko mea?
Subɔ Yehowa Susuhenuwo Manɔmee
Abe fe 60 kloe nye esia ene la, Gbetakpɔxɔ gblɔ nya aɖe si le eme vam nukutɔe egbea.
Di Ɣeyiɣi Nàde Ŋugble Le Gbɔgbɔmenuwo Ŋu
Ne womeɖe mɔ be Biblia nanɔ asiwò o la, ɖe nàte ŋu ayi edzi atu ɖokuiwò ɖo le xɔse mea?
Mide “Bubu Ame Siawo Ƒomevi Ŋu Vevie”
Ame kawoe nye Dɔdzikpɔhaa fe kɔmitiwo fe kpeɖeŋutɔwo? Dɔ kawoe wowɔna?
AGBEMEŊUTINYA
Enyo Nam Be Mate Ðe Mawu Ŋu
Esi Sarah Maiga xɔ fe asieke la, etsi nenema, meganɔ kɔkɔm o, gake menɔ alea le efe Mawu subɔsubɔ me o.
“Ðekemanyala Xɔa Nya Sia Nya Dzi Sena”
Aleke nàwɔ ade dzesi alakpanyawo, ameflunyawo, nyakpakpawo kple amebalawo fe nya siwo ame aɖe ɖo ɖe wò?

robotstxt: allowed

filter: keep


text: 16 Mlɔeba Yehowa gblɔ na Samuel be: “Ɣekaɣi nànɔ konyi fam le Saul+ ta ase ɖo, evɔ wònye megbee be magaɖu fia ɖe Israel dzi o?+ De ami wò lãdzo la me,+ eye nàdze mɔ. Madɔ wò ɖe Betlehemtɔ Isai+ gbɔ, elabena metia fia na ɖokuinye le viawo dome.”+2 Ke Samuel gblɔ be: “Aleke mawɔ ayi? Ne Saul see la, awum.”+ Eye Yehowa gblɔ nɛ be: “Kplɔ nyivi aɖe ɖe asi, eye nàgblɔ be: ‘Vɔ sa gee meva na Yehowa.’3 Eye nàkpe Isai va vɔsafea; ekema mana nànya nu si nàwɔ. Si ami na ame si dzi matɔ asi na wò la nam.”+4 Samuel wɔ nu si Yehowa gblɔ la. Esi wòva ɖo Betlehem+ eye dumemetsitsiawo kpɔe la, woɖi vo, eya ta wobiae be: “Ŋutifafae nèhe vɛa?”5 Eɖo eŋu be: “Ŋutifafae. Vɔ sa gee meva na Yehowa. Mikɔ mia ɖokuiwo ŋu, ne miava vɔsafea kplim.” Eye wòkɔ Isai kple viawo ŋu hekpe wo va vɔsafea.6 Esi woge ɖe eme, eye wòkpɔ Eliab+ la, egblɔ be: “Vavãe Yehowa fe amesiamina lae nye esi le eŋkume.”7 Ke Yehowa gblɔ na Samuel be: “Mègakpɔ efe dzedzeme kple efe atsudzɔdzɔ o,+ elabena megbee. Elabena menye ale si amegbetɔ kpɔa nue nye ale si Mawu kpɔa nui o, elabena nu si le dzedzem koe amegbetɔ kpɔna, ke Yehowa ya kpɔa keke dzi me ke.”+8 Eye Isai yɔ Abinadab+ wòva to Samuel ŋkume, ke egblɔ be: “Yehowa metia eya hã o.”9 Emegbe Isai na Sama+ va yi, ke egblɔ be: “Yehowa metia eya hã o.”10 Ale Isai na viawo dometɔ adre va to Samuel ŋkume, gake Samuel gblɔ na Isai be: “Yehowa metia wo dometɔ aɖeke o.”11 Eye Samuel bia Isai be: “Viwò ŋutsuviawo katãe nye esia?” Eɖo eŋu be: “Ekpɔtɔ ɖevitɔ+ la, eye ele alẽwo kplɔm.”+ Eye Samuel gblɔ na Isai be: “Dɔ woayi aɖakplɔe vɛ, elabena míanɔ anyi aɖu nu o, va se ɖe esime wòva afi sia hafi.”12 Eya ta edɔ woyi ɖakplɔe vɛ. Ðekakpuia biã, efe ŋkuwo nya kpɔ, eye wòdze ɖeka.+ Eye Yehowa gblɔ be: “Tso nàsi ami nɛ, elabena eyae!”+13 Eya ta Samuel tsɔ lãdzo si me ami le la,+ eye wòsi ami nɛ le nɔviawo ŋkume. Eye Yehowa fe gbɔgbɔ va David dzi tso gbe ma gbe.+ Emegbe Samuel tso hedze mɔ yi Rama.+14 Eye Yehowa fe gbɔgbɔ dzo le Saul dzi,+ eye gbɔgbɔ vɔ̃ɖi aɖe tso Yehowa gbɔ va le fu ɖem nɛ vevie.+15 Eye Saul fe subɔviwo gblɔ nɛ be: “Kpɔ ɖa, gbɔgbɔ vɔ̃ɖi aɖe tso Mawu gbɔ le fu ɖem na wò.16 Mía afetɔ, míeɖe kuku, ɖe gbe na wò subɔvi siwo le ŋkuwòme, ne woadi ŋutsu aɖe si bi ɖe saŋkufofo me nyuie la vɛ.+ Eye ne gbɔgbɔ vɔ̃ɖi si tso Mawu gbɔ la va dziwò la, ekema wòafo saŋku, ne wòaka ɖe eme na wò.”17 Eya ta Saul gblɔ na efe subɔviawo be: “Midi ŋutsu aɖe si nya saŋkufofo nyuie la nam, eye miakplɔe vɛ nam.”18 Subɔviawo dometɔ ɖeka gblɔ nɛ be: “Kpɔ ɖa, mekpɔ Isai, Betlehemtɔ la fe viwo dometɔ ɖeka si bi ɖe saŋkufofo me, dzi le efo eye wònye aʋakalẽtɔ.+ Enya nufofo, eye wòdze ɖeka hã,+ eye Yehowa li kplii.”+19 Eye Saul dɔ ame ɖo ɖe Isai gbɔ be woagblɔ nɛ be: “Ðo viwò David, si le lãhawo gbɔ la ɖem.”+20 Ale Isai kplɔ tedzi ɖeka, eye wòtsɔ abolo kple wain lãgbalẽgolo ɖeka kpakple gbɔ̃vi ɖeka, eye wòtsɔ wo kpe ɖe via David ŋu ɖo ɖe Saul.21 Ale David va Saul gbɔ, eye wòsubɔe.+ Saul va lɔ̃e ŋutɔ, eye wòzu efe adekplɔvi.22 Eya ta Saul dɔ ame ɖo ɖe Isai gbɔ be woagblɔ nɛ be: “Meɖe kuku, na David nanɔ gbɔnye asubɔm, elabena efe nu nyo ŋunye.”23 Eye ne Mawu fe gbɔgbɔ vɔ̃ɖi la va Saul dzi la, ekema David foa saŋku, ale be Saul kpɔa gbɔdzɔe, eye wòkana ɖe eme nɛ, eye gbɔgbɔ vɔ̃ɖi la dzona le edzi.+


text: 6 Eye Hiob ɖo eŋu be:2 “Ne ɖe woada nye vevesese+ le nudanu me bliboeEye woatsɔe akpe ɖe nye fukpekpe ŋu ada le nudanu me ɖe!3 Elabena ele kpekpem fifia wu futake.Esia tae mele nu fom kple adã ɖo.*+4 Elabena Ŋusẽkatãtɔ la fe aŋutrɔwo fo ɖem,Eye nye gbɔgbɔ le wofe aɖi nom;+Mawu fe ŋɔdzidodowo tre ɖe nu ɖe ŋunye.5 Ðe gbetedzi+ xlɔ̃na ne ekpɔ gbe dama le ɖuɖuma,Alo ɖe nyitsu xlɔ̃na ne ekpɔ nu le ɖuɖuma?6 Ðe woaɖu nu vɔvɔ dzemadeea,Alo ɖe vivi aɖe le atimitsi mea?7 Megbe* asikaka nu siawo ŋu.Wole abe ɖi ene le nye nuɖuɖu me.8 Oo, ne ɖe nye biabia la ava eme,Eye Mawu awɔ nye didi dzi nam ɖe!9 Ne Mawu ɖe wòalɔ̃ agbãm gudugudu,Eye wòado efe asi ɖa ahaɖem+ ɖa ɖe!10 Anye ne ema anye akɔfafa nam;Anye ne magli kple dzidzɔ le nye vevesese helĩhelĩ la me,Elabena nyemegbe nu le Kɔkɔetɔ la fe nyawo gbɔ o.+11 Ŋusẽ kae gale ŋunye, be mayi edzi anɔ lalam?+Eye nu kae gale ŋgɔ nam, be makpɔtɔ anɔ agbe?*12 Ðe nye ŋusẽ le abe agakpe fe ŋusẽ enea?Alo akɔblie nye ŋutilã nyea?13 Ðe nane li mawɔ atsɔ akpe ɖe ɖokuinye ŋua,Esi woɖe nye ziɔɖeŋuwo katã ɖa le ŋunyea?14 Ame sia ame si gbe lɔlɔ̃ vavã ɖeɖe fia nɔvia la,+Ŋusẽkatãtɔ la hã vɔvɔ̃ mele mo nɛ o.+15 Womate ŋu aɖo dzi ɖe nɔvinyewo ŋu o,+ elabena wole abe vuvɔŋɔli me tɔʋuwo ene,Abe vuvɔŋɔli me tɔʋu siwo va miena la ene.16 Tsikpe na wo me blu,Eye sno si nyina bè ɖe wo me.17 Ne kuɖiɣi ɖo la, tsi meganɔa wo me o, womiena fiafiafia;Ne dzomeŋɔli ɖo la, wo me funa kplakplakpla.18 Wotrɔ mɔ na wofe tofewo;Wosina yia gbegbe, eye wo nu yina.19 Tema-sihawo+ le ŋu tsam na wo;Saba mɔzɔhawo+ le mɔ kpɔm na wo.20 Woɖu ŋukpe elabena wofe mɔkpɔkpɔ zu dzodzro;Wova ɖo afi ma, ke ɖeko wofe mo wɔ yaa.21 Aleae miawo hã miele nam;+Miekpɔ ale si gbegbe nye fukpekpea dzi ŋɔe, eye vɔvɔ̃ ɖo mi.+22 Ðe megblɔ be miana nanem,Alo miatsɔ miafe kesinɔnuwo fe ɖe anama?23 Ðe mebia be miaɖem tso ketɔ la si me,Alo miaxɔ nam tso ŋutasẽlawo si mea?24 Mifia num, ekema mazi ɖoɖoe;+Vo si meda la, miɖee fiam.25 Nya dzɔdzɔewo mevea ame o ɖe!+Ke viɖe kae le miafe mokanamewo ŋu?+26 Nye nyawo ŋue miebe yewoadi vodada lea,Ame si mɔkpɔkpɔ bu ɖo,+ si le nu fom ɖe yamea?27 Ekema miadzidze nu ɖe tsyɔ̃evi ya dzi bɔbɔe ŋutɔ,+Eye miadzra mia xɔlɔ̃wo gɔ̃ hã bɔbɔe!*+28 Azɔ mitrɔ miakpɔm,Elabena nyemada alakpa le mia ŋkume o.29 Meɖe kuku, migbugbɔ bu eŋu—migabu fɔm madzemadzee o—Ɛ̃, migbugbɔ bu eŋu, nye dzɔdzɔenyenye gakpɔtɔ li.30 Ðe nya totro aɖe le nye aɖe dzia?Alo ne meɖɔ nu veve kpɔ la, ɖe nyemadze sii oa?


text:
ŊUTINYA 84
Mawudɔla Aɖe Yi Maria Gbɔ
NYƆNU dzetugbe siae nye Maria. Israel-nyɔnue wònye le Nazaret-du me. Mawu nya be enye nyɔnu nyui aɖe. Ema tae wòdɔ efe dɔla Gabriel ɖo ɖe egbɔ be wòafo fu nɛ. Ènya nya si Gabriel va gbɔgblɔ ge na Maria? Na míakpɔe ɖa.
Gabriel gblɔ nɛ bena: ‘Medo gbe na wò, wò amesi nu wove. Yehowa li kpli wò.’ Maria mekpɔ amesia kpɔ o. Dzidzi foe elabena mese nusi wògblɔ nɛ la gɔme o. Gake enumake la Gabriel na efe dzi dze eme.
Egblɔ nɛ be: ‘Mègavɔ̃ o Maria, Yehowa kpɔ dzidzɔ ɖe ŋuwò ŋutɔ. Ema tae wòle nukunu aɖe wɔ ge na wò ɖo. Etefe madidi o àdzi vi. Eye nàyɔe be Yesu.’
Gabriel yi edzi gblɔ be: ‘Ðevi sia anye gã, eye woayɔe be Dzifoʋĩtɔ la fe Vi. Yehowa aɖoe fiae abe Dawid ene. Gake Yesu anye fia yi ɖe mavɔmavɔ me, eye efe fiaɖufe nu mayi gbeɖe o!’
Maria bia be: ‘Aleke esiawo katã ava emee? Nyemeɖe srɔ̃ gɔ̃ hã o. Nyemedɔ ŋutsu gbɔ kpɔ o, eyata aleke mawɔ adzi vi?’
Gabriel ɖo eŋu be: ‘Mawu fe ŋusẽ ava dziwò. Eyata woayɔ ɖevi la be Mawu fe Vi.’ Eye wògblɔ na Maria be: ‘Ðo ŋku wò fometɔ Elisabet dzi. Amewo gblɔ be etsi akpa na vidzidzi. Gake etefe madidi o la, adzi ŋutsuvi. Eyata èkpɔea, naneke wɔwɔ mesesẽ na Mawu o.’
Enumake Maria gblɔ be: ‘Yehowa fe dɔlanyɔnu menye! Neva eme nam abe alesi nègblɔ ene.’ Eye mawudɔla la dzo.
Maria wɔ kaba yi Elisabet kpɔ ge ɖa. Esi Elisabet se Maria fe nufo la, vidzĩe si le Elisabet fe dɔme la ti kpo kple dzidzɔ. Mawu fe gbɔgbɔ yɔ Elisabet fũ, eye wògblɔ na Maria be: ‘Woyra wò ŋutɔ le nyɔnuwo dome.’ Maria nɔ Elisabet gbɔ abe ɣleti etɔ̃ ene hafi yi afe le Nazaret.
Esusɔ vie ŋutsu aɖe, si ŋkɔe nye Yosef la naɖe Maria. Gake esi Yosef se be Maria le vi dzi ge la, megadi be yeaɖee o. Ke Mawu fe dɔla gblɔ nɛ be: ‘Mègavɔ̃ Maria kpɔkplɔ wòanye srɔ̃wò o. Elabena Mawue nye amesi na ŋutsuvie.’ Eyata Maria kple Yosef woɖe wo nɔewo, eye wonɔ Yesu dzidzi lalam.


text:
TA 16
Dzo Nɔ Yesu Me Ðe Tadedeagu Vavãtɔ Ŋu
YESU KƆ GBEDOXƆA ŊU
Esi wowu srɔ̃ɖeɖea nu le Kana la, Yesu ɖo ta Kapernaum. Yesu dada kple dadaviawo, siwo nye Yakobo, Yosef, Simon kple Yuda yi kplii.
Gake nu ka tae Yesu yi Kapernaum? Afi si wotso du sia ɖo la ɖe dzesi wu Nazaret alo Kana eye edze fãa be elolo wu hã. Azɔ hã nusrɔ̃la yeye siwo Yesu kpɔ la dometɔ geɖe nɔ Kapernaum alo afi si te ɖe eŋu. Eya ta Yesu ate ŋu ana hehe wo esime wogakpɔtɔ le wofe nutoa me.
Esime Yesu nɔ Kapernaum la, ewɔ nukudɔwo hã. Eya ta dua me tɔwo kple nutoa me tɔ geɖe se nu tso nukudɔ siwo wòwɔ le afi ma la ŋu. Gake etefe medidi o, ele be Yesu kple efe zɔhɛ Yudatɔ siawo siwo doa vevie mawusubɔsubɔ la naɖo ta Yerusalem be woaɖaɖu fe 30 K.Ŋ. fe Ŋutitotoŋkekenyuia.
Esime wonɔ gbedoxɔa me le Yerusalem la, Yesu wɔ nane si wɔ dɔ ɖe efe nusrɔ̃lawo dzi ŋutɔ si mewɔ wokpɔ kpɔ o.
Mawu fe Se la bia tso Israel-viwo si be woatsɔ lãwo asa vɔe le gbedoxɔa me, eye ame siwo zɔ mɔ va la ahiã nuɖuɖu kple nuhiahiã bubuwo. Eya ta Sea ɖe mɔ be ame siwo azɔ mɔ tso didifewo ava Yerusalem la natsɔ ga ɖe asi be woatsɔ afle “nyiwo, alẽwo, gbɔ̃wo,” kple nu bubu siwo ahiã wo esime wole dua me. (5 Mose 14:24-26) Eya ta asitsala siwo nɔ Yerusalem la dzraa lãwo alo xewo le gbedoxɔa fe xɔxɔnu gã aɖe me. Eye wo dometɔ aɖewo nɔ amewo bam to asi sesẽ dodo na wo dzi.
Dɔme ve Yesu ŋutɔ wòtrɔ gagbalawo fe gawo fu gbe eye wòtu asi wofe kplɔ̃wo fu anyi henya wo do goe. Eye Yesu gblɔ be: “Mitsɔ nu siawo dzoe le afi sia! Migatsɔ Fofonye fe afe la wɔ asitsafee o!”—Yohanes 2:16.
Esi Yesu fe nusrɔ̃lawo kpɔ esia la, woɖo ŋku nyagblɔɖi si ku ɖe Mawu fe Via ŋu la dzi be: “Ŋuʋaʋã ɖe wò afe la ŋu abi le menye abe dzo ene.” Gake Yudatɔwo biae be: “Dzesi kae nàwɔ atsɔ aɖee afia be yekpɔ mɔ awɔ nu siawo?” Yesu ɖo eŋu be: “Migbã gbedoxɔ sia, eye magatui le ŋkeke etɔ̃ me.”—Yohanes 2:17-19; Psalmo 69:9.
Yudatɔwo susu be gbedoxɔ ŋutɔŋutɔ si le Yerusalem la ŋu nya gblɔmee Yesu nɔ, eya ta wobiae be: “Ƒe blaene vɔ adee wotsɔ tu gbedoxɔ sia, eye wò ya àgbugbɔ atui le ŋkeke etɔ̃ mea?” (Yohanes 2:20) Gake Yesu fe ŋutilã ŋue wònɔ nu fom le abe gbedoxɔ ene. Ƒe etɔ̃ megbe esi wofɔe ɖe tsitre tso ame kukuwo dome la, efe nusrɔ̃lawo ɖo ŋku efe nya siawo dzi.


text:
KRISTOTƆWO ƑE AGBENƆNƆ
Mixɔ Wo Nyuie
Axɔ ame kawo nyuie? Ame sia ame si va míafe Kristotɔwo fe kpekpeawo, ame yeyewo kple míafe ame nyanyɛwo siaa. (Ro 15:7; Heb 13:2) Woate ŋu anye mía nɔvi siwo tso dukɔ bubu aɖe me va loo alo nɔvi aɖe si gbɔdzɔ si megava kpekpe kpɔ o fe geɖe. Nenye wòe ɖe, aleke nàse le ɖokuiwò me? Màdi be woaxɔ ye nyuie oa? (Mt 7:12) Eya ta nu ka tae màdze agbagba be yeatsa le Fiaɖufe Akpataa me ado gbe na vavalawo do ŋgɔ na kpekpea gɔmedzedze kple kpakpã megbe o? Esia ana kpekpea valawo naɖe dzi ɖi ahakpɔe be wolɔ̃ yewo eye esia hea kafukafu vɛ na Yehowa. (Mt 5:16) Enye nyatefe be míate ŋu aɖo dze kple ame sia ame si va kpekpea kokoko ya o. Ke hã ame sia ame aɖe dzi ɖi ne mí katã míewɔ míafe akpa dzi. *
Menye ɣeyiɣi tɔxɛ aɖewo abe Ŋkuɖodzia ene koe míanyo dɔme na amewo o, ke boŋ míawɔe ɣesiaɣi. Ne ame yeyewo ŋutɔ kpɔ ale si Kristotɔ vavãwo ɖea lɔlɔ̃ fiana le nuwɔna ŋutɔŋutɔwo me la, aʋã wo woakafu Mawu eye woava wɔ ɖeka kpli mí le tadedeagu dzadzɛa me.—Yh 13:35.


text:
GBETAKPƆXƆ—TATA SI MÍESRƆ̃NA March 2018
Nusɔsrɔ̃nyati siwo me míadzro tso April 30 va se ɖe June 3, 2018 la le tata sia me.
Kristotɔzuzu Bia Be Ame Naxɔ Nyɔnyrɔ
Nya kae Biblia gblɔ tso nyɔnyrɔxɔxɔ ŋu? Afɔ kawoe wòle be ame naɖe hafi axɔ nyɔnyrɔ? Nu ka tae wòle be míafe susu nanɔ taɖodzinu si nye nyɔnyrɔxɔxɔ ŋu ne míele nu fiam mía viwo alo Biblia nusrɔ̃viwo?
Dzilawo—Ðe Miele Kpekpem Ðe Mia Viwo Ŋu Be Woawɔ Ŋgɔyiyi Ava Xɔ Nyɔnyrɔa?
Nu ka ŋue dzila Kristotɔwo dina be yewoakpɔ kakaɖedzi le hafi aɖe mɔ na wo viwo be woaxɔ nyɔnyrɔ?
NYABIABIA SIWO TSO EXLẼLAWO GBƆ
Nyabiabia Siwo Tso Exlẽlawo Gbɔ
Nu ka tae wotaa apostolo Paulo abe ame si fe ta bebe alo ame si ɖa vɔ le ta na ene le Yehowa Ðasefowo fe agbalẽwo me?
Amedzrowɔwɔ—Ehea Dzidzɔ Vɛ, Eye Ehiã Vevie Ŋutɔ!
Nu ka tae Ŋɔŋlɔawo de dzi fo na Kristotɔwo be woanye amedzrowɔlawo? Mɔnukpɔkpɔ kawoe sua mía si be míawɔ amedzro na mía nɔewo? Nu kawoe ate ŋu ana wòasesẽ na mí be míawɔ amedzro na mía nɔviwo, eye aleke míate ŋu aɖu wo dzi?
AGBEMEŊUTINYA
Yehowa Megblẽm Ði Gbeɖe O!
Erika Nöhrer Bright wɔ gbesiagbe mɔɖeɖedɔa, mɔɖela vevi fe dɔa, kple dutanyanyuigbɔgblɔdɔa. Eɖo ŋku ale si Mawu lé be nɛ, do ŋusẽe hefia mɔe le fe gbogbo siwo wòsubɔ Yehowa nutefewɔwɔtɔe me la dzi.
Amehehe—Mawu Ƒe Lɔlɔ̃ɖeɖefia Ye Wònye
Nu kae míate ŋu asrɔ̃ tso ame siwo Mawu he to na le blema la fe kpɔɖeŋuwo me? Eye aleke míate ŋu asrɔ̃ Yehowa fe kpɔɖeŋu le amewo hehe me?
‘Ðo To Amehehe, Ne Nàdze Nunya’
Mɔ kawo nue Yehowa fiaa mí ale si míamla mía ɖokui le? Eye ne woɖɔ mí ɖo le Kristo hamea me la, aleke míawɔ be wòaɖe vi na mí?


text: 29 “Nu si nàwɔ atsɔ akɔ wo ŋu ne woazu nunɔlawo asubɔm lae nye esi: Lé nyitsui ɖeka kple agbo eve siwo sɔ blibo,+2 eye nàtsɔ luwɔ si me nyuie afo amɔwɔ maʋamaʋã bolo, amɔwɔ maʋamaʋã bolo kotoe si wode amii, kple amɔwɔ maʋamaʋã kpɔnɔ si ŋu wosisi ami ɖo.+3 Tsɔ wo de kusi me nàtsɔ wo kple kusia vɛ,+ eye nàkplɔ nyi la kple agbo eveawo hã vɛ.4 “Eyome nàkplɔ Aron kple viaŋutsuwo va takpegbadɔ la nu,+ eye nàna woale tsi.+5 Tsɔ awuawo+ vɛ, eye nàdo awu ʋlaya la, awu ʋlaya si ŋu abɔ mele o, kɔmewu la kple akɔtaɖonu la na Aron, eye nàsa kɔmewu la dzi blanu ɖe edzi nɛ.+6 Tsɔ tablanu la ɖɔ ɖe ta nɛ, eye nàtsɔ adzɔgbeɖeɖe fe dzesi kɔkɔe* la ɖo tablanu la ŋu;+7 eye nàkɔ ami kɔkɔe*+ la ɖe tame nɛ atsɔ asi ami nɛ.+8 “Azɔ nàna viaŋutsuwo nate va, eye nàdo awu ʋlayaawo na wo.+9 Tsɔ alidziblanuwo bla ali dzi na wo, Aron kple viaŋutsuwo siaa, eye nàtsɔ tablavɔ la abla ta na wo, ale be nunɔlanyenye la nazu wo tɔ le se nu tegbee.+ Aleae nàwɔ aɖo Aron kple viaŋutsuwo nunɔlawoe.+10 “Azɔ nàkplɔ nyi la ava takpegbadɔ la ŋgɔ, eye Aron kple viaŋutsuwo natsɔ wofe asiwo aɖo nyi la fe tame.+11 Eye nàwu nyi la le Yehowa ŋkume le takpegbadɔa nu.+12 Eye nàtsɔ wò asibidɛ ade nyi la fe ʋu la me asisi ɖe vɔsamlekpui+ la fe dzoawo ŋu, eye nàkɔ ʋu si susɔ la katã ɖe vɔsamlekpuia te.+13 Azɔ nàɖe ami+ siwo katã le dɔkaviawo ŋu, aklã ŋu miwo, ayiku eveawo kple ami si le wo ŋu la atsɔ ado dzudzɔ le vɔsamlekpui la dzi.+14 Gake nàtɔ dzo nyilã la kple efe agbalẽ kpakple efe dɔmemĩ le asaɖa la godo. Nuvɔ̃vɔsa wònye.15 “Emegbe nàtsɔ agboawo dometɔ ɖeka, eye Aron kple viaŋutsuwo natsɔ wofe asiwo aɖo agbo la fe tame.+16 Wu agbo la nàhlẽ efe ʋu ɖe vɔsamlekpuia ŋu godoo va kpe.+17 Fli agbo la ɖe efe funuɖefewo, eye nàkpala efe dɔmenuwo+ kple efe afɔwo, eye nàgbugbɔ aɖo lãkɔawo kple efe ta ɖe ɖoɖo nu.18 Tsɔ agbo blibo la do dzudzɔ le vɔsamlekpui la dzi. Enye numevɔsa si ʋẽna lilili+ na Yehowa; dzovɔsa wònye na Yehowa.19 “Eyome nàtsɔ agbo evelia, eye Aron kple viaŋutsuwo natsɔ wofe asiwo aɖo agbo la fe tame.+20 Eye nàwu agbo la asisi efe ʋu la fe ɖe ɖe Aron fe ɖusitogboe kple viaŋutsuwo fe ɖusitogboewo kple wofe nuɖusidegblefetsuwo kpakple wofe ɖusifɔdegblefetsuwo ŋu, eye nàhlẽ ʋu la ɖe vɔsamlekpui la ŋu godoo va kpe.21 Eye nàtsɔ ʋu si le vɔsamlekpuia dzi la fe ɖe kple ami kɔkɔe+ la fe ɖe ahlẽ ɖe Aron kple efe awuwo kpakple viaŋutsuwo kple wofe awuwo ŋu, ale be eya ŋutɔ kple efe awuwo, kpakple viaŋutsuwo kple wofe awuwo nanɔ kɔkɔe.+22 “Eye nàɖe ami si le agbo la ŋu, asike dami la, ami si le dɔkaviawo ŋu, aklã ŋu miwo, ayiku eveawo kple ami si le wo ŋu,+ kpakple ɖusita la, elabena nunɔlaɖoɖo fe agbo ye wònye.+23 Eyome nàtsɔ abolo nogoe ɖeka, abolo kotoe si wode amii la ɖeka kple akpɔnɔ vivi ɖeka le kusi si me amɔwɔ maʋamaʋã boloawo le le Yehowa ŋkume la me.24 Eye nàtsɔ wo katã ade Aron kple viaŋutsuwo si, eye nànyè nuawo woazu nunyèvɔsa le Yehowa ŋkume.25 Emegbe nàxɔ nuawo le wo si ada ɖe numevɔsalã la dzi le vɔsamlekpuia dzi atsɔ ado dzudzɔ ʋeʋĩ* na Yehowa; dzovɔsa wònye na Yehowa.26 “Eyome nàtsɔ nunɔlaɖoɖo fe agbo+ si wotsɔ ɖo Aron la fe akɔ, eye nànyèe wòazu nunyèvɔsa le Yehowa ŋkume, emegbe wòazu tɔwò.27 Eye nàtsɔ lã si fe akɔ wonyè, kple agbo si wowu hena Aron kple viaŋutsuwo ɖoɖo+ la fe ata si wonyè, si nye gome kɔkɔe la, ne nàkɔ wo ŋu.28 Esia azu Aron kple viaŋutsuwo tɔ, eye wòanye ɖoɖo si dzi Israel-viwo awɔ ɖo ɖaa, elabena gome kɔkɔe si Israel-viwo atsɔ ana ye wònye.+ Azu gome kɔkɔe si woatsɔ ana Yehowa tso wofe ŋutifafavɔsawo me.+29 “Aron fe awu kɔkɔeawo+ nazu emegbevi siwo axɔ ɖe etefe la tɔ,+ eye woadoe ne wosi ami na wo heɖo wo nunɔlawoe.30 Viaŋutsuwo dometɔ si azu nunɔla ɖe etefe, si ayi takpegbadɔa me be yeasubɔ le kɔkɔefea la, nado awuawo ŋkeke adre.+31 “Azɔ nàtsɔ nunɔlaɖoɖo fe agbo la, eye nàɖa lã la le tefe kɔkɔe.+32 Aron kple viaŋutsuwo naɖu+ agbolã la kple abolo siwo le kusi me la le takpegbadɔa nu.33 Woaɖu nu siwo wotsɔ lé avu esi woɖo wo nunɔlawoe hekɔ wo ŋu la. Gake ame bubu aɖeke mekpɔ mɔ aɖu wo o, elabena nu kɔkɔe wonye.+34 Ne nunɔlaɖoɖo fe vɔsalã kple abolo la fe ɖe tsi anyi ŋu ke ɖe edzi la, ekema woatɔ dzoe.+ Womaɖui o, elabena nu kɔkɔe wònye.35 “Ale si mede se na wò la, nenema tututu nàwɔ na Aron kple viaŋutsuawoe. Ŋkeke adre nàtsɔ aɖo wo nunɔlawoe.+36 Tsɔ nyitsu ɖeka sa nuvɔ̃vɔe gbe sia gbe, ne wòanye avuléle; eye nàlé avu ɖe vɔsamlekpui la ta atsɔ aɖe nu vɔ̃ ɖa le eŋu, eye nàsi ami nɛ atsɔ akɔ eŋu.+37 Ŋkeke adre nàtsɔ alé avu ɖe vɔsamlekpui la ta, eye nàkɔ eŋu ne wòazu vɔsamlekpui kɔkɔetɔ.+ Ame sia ame si aka asi vɔsamlekpuia ŋu la nanɔ kɔkɔe.38 “Tsɔ alẽtsui eve siwo dometɔ ɖe sia ɖe xɔ fe ɖeka la sa vɔe le vɔsamlekpuia dzi gbe sia gbe, eye nànɔ ewɔm nenema ɖaa.+39 Tsɔ alẽtsui ɖeka sa vɔe le ŋdi, eye nàtsɔ alẽtsui evelia sa vɔe le anyinutsyɔɣi.*+40 Eye nàtsɔ wɔ memee efa* me mama ɖe ewo fe akpa ɖeka, si wotsɔ amititsetse fe ami nyuitɔ hin* me mama ɖe ene fe akpa ɖeka dzabae, kple nunovɔsa fe wain hin me mama ɖe ene fe akpa ɖeka akpe ɖe alẽtsui gbãtɔa ŋu.41 Tsɔ alẽtsui evelia sa vɔe le anyinutsyɔɣi,* eye nàsa nuɖuvɔ kple nunovɔ akpe ɖe eŋu abe ŋdi me tɔa ke ene. Anye dzovɔsa si aʋẽ lilili* na Yehowa.42 Esia anye numevɔsa si miawɔ ɖaa tso dzidzime yi dzidzime le takpegbadɔ la nu le Yehowa ŋkume, afi si maɖe ɖokuinye afia mi le, afo nu kpli wò le.+43 “Maɖe ɖokuinye afia Israel-viwo le afi ma, eye nye ŋutikɔkɔe ana tefea nanɔ kɔkɔe.+44 Makɔ takpegbadɔ la kple vɔsamlekpui la ŋu, eye makɔ Aron kple viaŋutsuwo ŋu,+ ne woazu nunɔlawo asubɔm.45 Manɔ Israel-viwo dome, eye manye wofe Mawu.+46 Eye woadze sii be nyee nye Yehowa wofe Mawu, ame si kplɔ wo tso Egipte-nyigba dzi, be manɔ wo dome.+ Nyee nye Yehowa wofe Mawu.


text:
EWE: Bible NT – Togo
Ephesians (Efesotɔwo) 6:10-18
10 Mlɔeba la, medi be maɖo ŋku edzi na mi be, ele be miafe ŋusẽ natso Afetɔ la fe ŋusẽ triakɔ si le mia me la me.
11 Mitsɔ Mawu fe akpoxɔnuwo katã kpla ale be miate ŋu anɔ te ɖe Satana fe ɖoɖowo kple ayemenu siwo wòɖo ɖe mia ŋuti la nu.
12 Elabena menye amegbetɔ siwo nye ŋutilã kple ʋu lae míele aʋa wɔm kpli o, ke boŋ kple ame siwo ŋu ŋutilã mele o. Ame siawoe nye gbɔgbɔ siwo womekpɔna kple ŋku o la fe dziɖula vɔ̃ɖi siwo nye Satana fe dɔla ŋusẽtɔ gãwo, vivimefiavi vɔ̃ɖi siwo le xexe sia me dzi ɖum. Hekpe ɖe esia ŋu la, míegale aʋa wɔm kple gbɔgbɔ vɔ̃ɖi nyanyra ha gã aɖe siwo le gbɔgbɔ fe xexeame.
13 Eya ta miwɔ Mawu fe akpoxɔnu ɖe sia ɖe ŋutidɔ be miate ŋu anɔ te ɖe futɔ la nu ɣesiaɣi si wòlũ ɖe mia dzi, eye ne miewɔ aʋa la vɔ la, miaganɔ te sesĩe kokoko.
14 Be miate ŋu awɔ nu si megblɔ la, ele be miatsɔ nyatefe la abla alidzii, abe alidziblaka ene eye miatsɔ Mawu fe gbedziwɔwɔ atsyɔ akɔta abe akɔtakpoxɔnu ene.
15 Mido afɔkpa siwo ana be miaɖe abla ne miele Mawu fe ŋutifafa fe nyanyui la kakam.
16 Le aʋa ɖe sia ɖe me la, mitsɔ xɔse wɔ miafe akpoxɔnui be wòaxɔ Satana fe aŋutrɔ ɖaɖɛ siwo dam wòle ɖo ɖe mi.
17 Mitsɔ ɖeɖekpɔkpɔ ɖɔ abe gakuku ene eye milé Gbɔgbɔ la fe yi si nye Mawu fe nya la ɖe asi.
18 Minɔ gbedodoɖa dzi madzudzɔmadzudzɔe. Mibia nu sia nu si miedi la Mawu, gake miafe didiwo nasɔ ɖe Gbɔgbɔ Kɔkɔe la fe lɔlɔ̃nu dzi. Minɔ kukuɖeɖe dzi nɛ ɖaa, eye miɖo ŋku miafe hiahiãwo dzi nɛ ɣesiaɣi. Mido gbe ɖa atraɖii ɖe kristotɔ siwo katã le afi sia afi la ta.


text: 16 Ale wòva ɖo Derbe kple Listra hã.+ Eye nusrɔ̃la aɖe le afi ma, si ŋkɔe nye Timoteo,+ dadaa nye Yudatɔ xɔsetɔ, ke fofoa nye Helatɔ,2 eye nɔvi siwo le Listra kple Ikonio la fo nu nyui le eŋu.3 Paulo gblɔ be yedi be wòayi kpli ye, eye wòxɔe hetso aʋa nɛ le Yudatɔ siwo le tefe mawo ta,+ elabena wo katã wonya be Helatɔe fofoa nye.4 Ke esi wole duawo me tom la, wogblɔ ɖoɖo siwo dzi apostoloawo kple hamemetsitsi siwo le Yerusalem ɖo kpee la na wo, be woalé wo me ɖe asi.+5 Ale, le nyatefe me la, hameawo fe xɔse nɔ ŋu sẽm ɖe edzi, eye wofe xexlẽme nɔ dzidzim ɖe edzi gbe sia gbe.6 Woto Frigia kple Galatia nutowo+ hã me, elabena gbɔgbɔ kɔkɔe la gbe na wo be woagagblɔ nya la le Asia nutoa me o.7 Eye esi wova ɖo Misia la, wodze agbagba be yewoayi Bitinia,+ ke Yesu fe gbɔgbɔ la meɖe mɔ na wo o.8 Eya ta woto Misia ŋu* yi Troa.9 Eye Paulo kpɔ ŋutega le zã me—Makedonia ŋutsu aɖe le tsitre le kuku ɖem nɛ vevie be: “Tso fu va Makedonia, ne nàkpe ɖe mía ŋu.”10 Ke esi wòkpɔ ŋutega la teti ko la, míedze mɔ heɖo ta Makedonia, elabena míedze sii be Mawue yɔ mí be míagblɔ nya nyui la na wo.11 Ale míeɖo tɔdziʋu tso Troa, eye míezɔ mɔ tẽe va Samotrake, ke esi ŋu ke la, míeva Neapolis;12 eye tso afi ma míeyi Filipi,+ si nye du aɖe si le Roma te, eye wònye Makedonia nutoa fe du vevitɔ. Míenɔ du sia me ŋkeke aɖewo.13 Eye le sabat dzi la, míeto agboa nu do go yi tɔsisi aɖe to, afi si míesusu be gbedoɖafe aɖe le, eye míenɔ anyi hete nufofo na nyɔnu siwo va fo fu la.14 Eye nyɔnu aɖe si ŋkɔe nye Lidia, si nye aɖabɛdzrala tso Tiatira+ dua me, eye wònye mawusubɔla la, nɔ to ɖom, eye Yehowa* ʋu efe dzi bliboe be wòalé to ɖe nya siwo gblɔm Paulo le la ŋu.15 Ke esi eya kple efemetɔwo xɔ nyɔnyrɔ+ la, eɖe kuku na mí vevie be: “Ne miebum be menye nutefewɔla na Yehowa* la, ekema miva dze afenye me.” Eye wòfoe ɖe mía nu míeyi.16 Esi míeyina gbedoɖafea la, dɔlanyɔnuvi aɖe si me gbɔgbɔ vɔ̃ aɖe le si naa wòtea ŋu kaa afa+ la va kpe mí. Etoa efe afakaka me nana efe afetɔwo kpɔa viɖe geɖe.17 Nyɔnuvi sia dze mía kple Paulo yome, eye wòle ɣli dom le gbɔgblɔm be: “Ame siawo nye Mawu Dzifoʋĩtɔ+ la fe kluviwo, ame siwo le xɔxɔmɔ la gblɔm na mi.”18 Enɔ esia wɔwɔ dzi ŋkeke geɖe. Mlɔeba eva glo Paulo, eye wòtrɔ hegblɔ na gbɔgbɔ la be: “Mele gbe ɖem na wò le Yesu Kristo fe ŋkɔ me be nàdo go le eme.” Eye wòdo go le gafofo ma tututu dzi.+19 Ke esi efe afetɔwo kpɔ be yewobu yewofe gakpɔmɔnu si ŋu yewoɖoa ŋu ɖo la,+ wolé Paulo kple Sila, eye wohe wo yi ablɔ me ɖade wo asi na dziɖulawo.+20 Esi wokplɔ wo yi dumegãwo gbɔ la, wogblɔ be: “Ame siawo le zitɔtɔ dem míafe dua me.+ Yudatɔwoe wonye,21 eye wole nu fom tso kɔnyinyi siwo se meɖe mɔ na mí be míaxɔ alo awɔ wo dzi o la ŋu, elabena Romatɔwoe míenye.”22 Ale ameha la tso ɖe wo ŋu, eye dumegãwo vuvu wofe awuwo le wo ŋu eye woɖe gbe be woafo wo kple ati.+23 Esi wofo wo vevie vɔ la, wode wo gaxɔ me, eye wode se na gaxɔdzikpɔla la be wòadzɔ wo ŋu vevie.+24 Esi wode se nɛ alea ta la, etsɔ wo de gaxɔ emetɔ la me, eye wòbɔ pã wofe afɔwo.25 Ke le zã titina lɔfo la, Paulo kple Sila le gbe dom ɖa hele ha dzim le Mawu kafum;+ eye gamenɔlawo nɔ wo ŋkɔ sem.26 Kasia anyigba ʋuʋu sesĩe, ale be gaxɔa fe gɔmeɖokpewo ʋuʋu. Ʋɔtruawo katã hã ʋu enumake, eye ameawo katã fe gawo tu le wo ŋu.+27 Esi gaxɔdzikpɔla la nyɔ eye wòkpɔ be gaxɔa fe ʋɔtruwo le ʋuʋu la, eɖe efe yi be yeawu ye ɖokui, elabena esusu be gamenɔlaawo si.+28 Ke Paulo do ɣli sesĩe be: “Mègawɔ nu vevi ɖokuiwò o, elabena mí katã míele afii!”29 Eya ta ebia be woatsɔ akaɖiwo vɛ, eye wòfu du ge ɖe eme, eye wòle fofom kpakpakpa va tsyɔ mo anyi ɖe Paulo kple Sila ŋkume.30 Eye wòkplɔ wo do goe gblɔ na wo be: “Afetɔwo, nu kae mawɔ be makpɔ ɖeɖe?”31 Wogblɔ nɛ be: “Xɔ Afetɔ Yesu dzi se, eye wò kple wò afe la miakpɔ ɖeɖe.”+32 Eye wogblɔ Yehowa* fe nya la na eya kple efemetɔwo katã.33 Eye wòkplɔ wo le zã fe gafofo ma me heklɔ wofe abiawo na wo. Enumake wonyrɔ eya kple efe fome bliboa katã.+34 Eyome ekplɔ wo yi efe afe me heɖo kplɔ̃ na wo, eye esi wòxɔ Mawu dzi se azɔ ta la, eya kple efe afe blibo la wokpɔ dzidzɔ geɖe.35 Esi ŋu ke la, dumegãwo dɔ atikplɔtɔwo ɖa be woagblɔ be: “Ðe asi le ame mawo ŋu woadzo.”36 Eya ta gaxɔdzikpɔla la va gblɔ wofe nyawo na Paulo be: “Dumegãwo dɔ ame ɖa be woaɖe asi le mi ame evea ŋu. Eya ta mido go miadzo le ŋutifafa me.”37 Ke Paulo gblɔ na wo be: “Wofo mí ame siwo nye Romatɔwo le dutofo evɔ womedrɔ̃ ʋɔnu mí hebu fɔ mí hafi o,+ eye wode mí gaxɔ me. Ke azɔ ɖe wole asi ɖem le mía ŋu le adzamea? Gbeɖe! Woawo ŋutɔwo koe ava kplɔ mí ado goe.”38 Eya ta atikplɔtɔawo yi ɖaka nya siawo ta na dumegãwo. Esi wose be Romatɔwoe wonye la, vɔvɔ̃ ɖo wo ŋutɔ.+39 Eya ta wova fa dzi na wo, eye wokplɔ wo do goe heɖe kuku na wo be woadzo le dua me.40 Esi wodo go le gaxɔa me la, woyi Lidia fe afe me; eye esi wokpɔ nɔviawo la, wode dzi fo na wo,+ eye wodzo.


text: 39 Ke wokplɔ Yosef yi Egipte,+ eye Egiptetɔ Potifar,+ si nye Farao ŋu mewo dometɔ ɖeka, kple fiaŋudzɔlawo fe amegã la flee le Ismaeltɔ+ siwo kplɔe va afi ma la si.2 Ke Yehowa nɔ kple Yosef.+ Eye esia na wòkpɔ dzidzedze, eye wotsɔe ɖo efe afetɔ si nye Egiptetɔ la fe afe nu.3 Eye efe afetɔ kpɔe be Yehowa li kplii, eye be Yehowa nana nu sia nu si wòwɔna la dzea edzi nɛ.4 Eye wòkpɔa ŋudzedze ɖe Yosef ŋu eye wòna wòzu efe subɔvi. Eye wòɖoe efe afe la nu hetsɔ efe nuwo katã dzi kpɔkpɔ de esi.5 Tso esime wòtsɔe ɖo efe afea nu, eye wòtsɔ efe nuwo katã dzi kpɔkpɔ de esi la, Yehowa nɔ Egiptetɔ la fe afe la yram le Yosef ta, eye Yehowa fe yayra nɔ efe nu siwo katã le afea me kple gbedzi la dzi.+6 Mlɔeba etsɔ efe nuwo katã de Yosef si; eye megatsia dzi ɖe nu siwo le esi la ŋu kura o, negbe efe nuɖuɖu ko. Gawu la, Yosef va nya kpɔ hedze ɖeka ale gbegbe.7 Ke le nu siawo megbe la, Yosef fe afetɔ srɔ̃ va nɔa ahiãmo ɖom nɛ hegblɔna nɛ be: “Va mlɔ gbɔnye.”8 Ke egbe, eye wògblɔ na efe afetɔ srɔ̃ la be: “Kpɔ ɖa, nye afetɔ megatsia dzi ɖe nu siwo le gbɔnye le afea me ŋu o, eye wòtsɔ efe nuwo katã de asi nam.9 Ame aɖeke menye gã wum le afe sia me o, eye mete nanekem o, negbe wò ko, elabena srɔ̃ae nènye. Aleke gɔ̃ mawɔ vɔ̃ gã sia gbegbe ahawɔ nu vɔ̃ ɖe Mawu ŋu?”+10 Eye wònɔa nya sia gblɔm na Yosef ŋkeke sia ŋkeke, ke melɔ̃ be yeamlɔ egbɔ alo anɔ egbɔ o.11 Gake gbe ɖeka, esi wòyi afea me be yeawɔ yefe dɔwo la, afea me subɔvi aɖeke menɔ afea me o.12 Eye nyɔnua lé efe awu gblɔ be: “Va mlɔ gbɔnye!” Ke egblẽ efe awu la ɖe esi me hesi do go.13 Ke esi wòkpɔ be egblẽ efe awua ɖe ye si me hesi do go la,14 edo ɣli yɔ efemetɔwo gblɔ na wo be: “Kpɔ ɖa! Ekplɔ Hebri ŋutsu sia va mía gbɔ be wòava ɖi gbɔ mí. Eva gbɔnye be yeamlɔ gbɔnye, ke mede asi ɣlidodo me sesĩe.15 Esi wònya kpɔ be mete ɣlidodo sesĩe ko la, egblẽ efe awu la ɖe gbɔnye hesi do go.”16 Emegbe etsɔ awu la da ɖe eɖokui gbɔ va se ɖe esime Yosef fe afetɔ gbɔ va afea me.17 Eye wògblɔ nya mawo ke nɛ be: “Hebri subɔvi si nèkplɔ vɛ na mí la, va be yeaɖi gbɔm.18 Gake esi menya do ɣli sesĩe ko la, egblẽ efe awu la ɖe gbɔnye hesi do go.”19 Esi efe afetɔa se srɔ̃a fe nya siwo wògblɔ nɛ be, “Ale kple ale wò subɔvia wɔ ɖe ŋunye” ko la, dzi kui vevie.20 Eye Yosef fe afetɔ lée de gaxɔ me, le afi si fia fe gamenɔlawo nɔna, eye wònɔ afi ma le gaxɔa me.+21 Ke Yehowa nɔ kple Yosef, eye wònyoa dɔme nɛ hevea enu, eye wòna gaxɔdzikpɔlawo fe amegã la hã ve enu.+22 Ale gaxɔdzikpɔlawo fe amegã la tsɔ gamenɔla siwo katã le gaxɔa me la de asi na Yosef, eye nu sia nu si wowɔna le afi ma la, eyae nana wowɔa wo.+23 Gaxɔdzikpɔlawo fe amegã la megatsia dzi ɖe nu siwo le Yosef fe dzikpɔkpɔ te la dometɔ aɖeke ŋu o, elabena Yehowa nɔ kple Yosef, eye nu sia nu si wòwɔna la, Yehowa nana wòdzea edzi.+


text:
AKPA 3
Lé Agbe Lɔ Nɔ Le Paradiso Mɛɔ?
Yehowa na enu nywi sugbɔ Adamu koɖo Ɛva. Gɔnmɛjeje Wema 1:28
Yehowa wa nyɔnu ŋkɔtɔ, woyɔɛ mɔ Ɛva. Ésɔ na Adamu nɔ anyi ashiɛ.—Gɔnmɛjeje Wema 2:21, 22.
Yehowa wa wo yí wole blebu le susu mɛ koɖo le lanmɛ. Afɛn ɖekpokpui dele wo nu o.
Edɛn kpa, Paradiso mɛ yí nyi Adamu koɖo Ɛva nɔxu. Ényi afi nywi ɖeka. Etɔsasa, acikusɛnsɛnciwo koɖo elanwo le ekpa lɔ mɛ.
Yehowa xonɔ nuxu nɔ Adamu koɖo Ɛva; Ékplanɔ ’nu wo. Nɔ wose ’tonu ni saɔ woanɔ agbe tɛgbɛɛ le nyigban ji.
Mawu do ’se mɔ wodaɖu acikusɛnsɛn nɔ aci ɖeka o. Gɔnmɛjeje Wema 2:16, 17
Yehowa do ’se nɔ Adamu koɖo Ɛva mɔ woŋgbeɖu acikusɛnsɛn ɖeka le ekpa lɔ mɛ o. Nɔ woɖuiɔ woaku.
Mawudɔla ɖeka va fɔn egu do Mawu ji. Mawudɔla vwin lɔ yí woyɔnɔ mɔ Satana Legba.
Satana deji mɔ Adamu koɖo Ɛva awa do Yehowa se lɔ ji o. Eyí taɖo ézan edan ɖeka yí sɔ xo nuxu nɔ Ɛva mɔ nɔ yiɖu acikusɛnsɛn lɔɔ, yidaku o, vɔ yɛanɔ shigbe mɔ Mawu ’nɛ. Le nyɔnɔnwi mɛɔ ŋsú aditi yí ékan.—Gɔnmɛjeje Wema 3:1-5.


text:
KRISTOTƆWO ƑE AGBENƆNƆ
Nu Siwo Míesrɔ̃ Tso Yona Ƒe Agbalẽa Me
Yehowa na woŋlɔ ŋutsu kple nyɔnu siwo si xɔse le fe ŋutinyawo ɖe efe Nya Biblia me be yeatsɔ afia nu vevi aɖewo mí. (Ro 15:4) Nu kae nèsrɔ̃ tso Yona fe agbalẽa me? Mikpɔ video si nye Ƒometadedeagu: Yona—Esrɔ̃ Nu Tso Yehowa Ƒe Nublanuikpɔkpɔ Me, eyome miaɖo biabia siawo ŋu.
Kuxi kawoe gbefãɖela etɔ̃ siwo le videoa me la do goe?
Aleke Yona fe agbalẽa ade dzi fo na mí ne wohe to na mí alo xɔ subɔsubɔmɔnukpɔkpɔ aɖe le mía si? (1Sa 16:7; Yon 3:1, 2)
Aleke Yona fe ŋutinyaa kpe ɖe mía ŋu be susu nyui nanɔ mía si ɖe ame siwo le míafe anyigbamama me ŋu? (Yon 4:11; Mt 5:7)
Aleke nu si me Yona to ate ŋu afa akɔ na mí ne dɔmavɔleameŋu aɖe le fu ɖem na mí? (Yon 2:1, 2, 7, 9)
Nu kae video sia fia wò tso ale si wòle vevie be nàxlẽ Biblia eye nàde ŋugble le eŋu la ŋu?


text:
Mɔkpɔkpɔ Su Asinye Esime Mehiãe Vevie Wu
Kasia manyaa, nyee nye esi tsyɔ akɔ ɖe tsi dzi. Mete kpɔ be mafɔ ta dzi agbɔ vie, gake nye kɔ mele ʋaʋãm o. Dzika tsom, medi be matrɔ ɖokuinye, gake nye asiwo kple afɔwo be mada yewo ɖi. Tsi te gege ɖe nye dzitodzitowo me. Tso fe 1991 fe dzomeŋɔli fe ŋkeke ma dzi la, nye agbenɔnɔ trɔ bubui kura.
WODZIM le du si woyɔna be Szerencs me eye kɔfe si nye Tiszaladány, si le Hungary fe dzieheɣedzefe gome la, mee menɔ tsi. Le June 1991 me la, nye kple xɔ̃nye aɖewo míeyi be míaɖafu tsi le Tisza Tɔsisia fe akpa aɖe si míele tsi le kpɔ o. Mesusui be tsia goglo, eye medzo dze eme doo. Mewɔ nu ɖokuinye! Nye kɔfukpefe etɔ̃ ŋe eye wògblẽ nu le nye dzimefu ŋu. Xɔ̃nyewo de dzesii be nyemenɔ ʋaʋãm o, eya ta wova kɔm ɖɔɖɔɖɔ do go le tsia me ale be nyemagano tsi aku o.
Togbɔ be nyemenɔ ʋaʋãm o hã la, menɔ ŋute, eye menya be lã aɖe lém. Ame aɖe yɔ ame siwo kpɔa ame siwo dzi afɔku dzɔ ɖo la gbɔ wova kɔm ɖe helikɔpta me yi kɔdzi, eye ɖɔktawo trɔ asi le nye dzimefua ŋu. Emegbe wokɔm yi míafe fiadu si nye Budapest ale be woakpe ɖe ŋunye mahaya le afi ma. Medze ŋe ɣleti etɔ̃ sɔŋ. Togbɔ be metea ŋu ʋãa ta hã la, metútu tso abɔta yi afɔ gbɔ. Ƒe 20 ko mexɔ ɣemaɣi, gake mezu nuwɔametɔ keŋkeŋ. Dzi ɖe le fonye ale gbegbe be, medi be maku.
Esi ɣeyiɣia va de be matrɔ ayi afe me la, wona hehe tɔxɛ dzinyelawo ale be woate ŋu anɔ gbɔnye kpɔm. Gake gbɔnyekpɔkpɔ te ɖeɖi wo ŋu ale gbegbe, eye le fe ɖeka megbe la, melé blanuiléledɔ. Le ɣeyiɣi ma me la, nye nɔnɔmea ŋuti nunyalawo ɖo aɖaŋu geɖe nam, esia kpe ɖe ŋunye meva trɔ susu le ale si mebua nye nɔnɔmeae ŋu.
Eye mete tamebubu vevie hã tso agbea ŋu. Susu aɖe tae míele agbe ɖoa? Nu ka tae afɔku sia dzɔ ɖe dzinye? Mexlẽ magazine kple agbalẽ geɖewo be makpɔ nya siawo fe ŋuɖoɖowo. Metrɔ ɖe Biblia hã ŋu, gake nyemenya ta le emenyawo nu o. Eya ta medzudzɔ exexlẽ. Meɖo dze kple mawununɔla aɖe gɔ̃ hã, gake efe nyawo mede dzi fo nam o.
Azɔ le fe 1994 fe adame la, Yehowa Ðasefo eve aɖewo va fofonye gbɔ, eye wòbia tso wo si be woaɖo dze kplim. Menɔ to dzi esime wonɔ tame si Mawu ɖo be yeatrɔ anyigba wòazu paradiso eye yeaɖe dɔléle kple fukpekpewo ɖa la me ɖem. Wofe nyawo nya se ŋutɔ, gake nyemeka ɖe wo dzi o. Ke hã melɔ̃ xɔ Biblia-srɔ̃gbalẽ eve. Esi mexlẽ agbalẽawo vɔ la, Ðasefoawo doe ɖa be yewoanɔ Biblia srɔ̃m kplim, eye melɔ̃ ɖe edzi. Wode dzi fo nam hã be manɔ gbe dom ɖa.
Meva xɔe se bliboe be Mawu tsɔa ɖe le eme nam vevie
Esi míeyi nua sɔsrɔ̃ dzi la, meva kpɔ nye nyabiase gbogboawo fe ŋuɖoɖowo le Biblia me tẽe. Meva xɔe se bliboe hã be Mawu tsɔa ɖe le eme nam vevie. Esi medze nusɔsrɔ̃ gɔme fe eve megbe la, wona nyɔnyrɔm ɖe tsi me le míafe afe me le September 13, 1997 dzi. Esiae nye ŋkeke si dzi mekpɔ dzidzɔ le wu le agbe me.
Le fe 2007 me la, wokplɔm yi ɖada ɖe wɔametɔwo dzi kpɔfe koŋ le Budapest. Esia na mɔnukpɔkpɔ su asinye megblɔa nu wɔnuku siwo mesrɔ̃ la na ame bubuwo. Ne xexea me kɔ la, medoa nye bunɔkeke, si ŋu wotrɔ asi le etɔxɛe ale be metea ŋu tsɔa nye glã kunae la, yia gota ɖaɖoa dze kple amewo.
Ƒome aɖe si le míafe hamea me na gam dɔmenyotɔe, ale be mete ŋu fle atadzikɔmpiuta tɔxɛ aɖe, eye ne mele ta ʋãm ko la, kɔmpiuta ŋutɔ wɔa nu si medi be mawɔ. Mezãa kɔmpiuta sia tsɔ foa ka na amewo to internet dzi heŋlɔa nu na ame siwo ŋu míafe hamea me tɔwo meke ɖo le afe me o hã. Kpekpeɖeŋu sia nana amewo na be meva bi le dzeɖoɖo me, eye wòwɔe hã be nye susu meganɔa nye lãmesẽkuxia ŋu o.
Medea Kristotɔwo fe kpekpewo gɔ̃ hã. Ne meva Fiaɖufe Akpata me la, menɔa nye bunɔkekea me nye haxɔsetɔwo kɔam ɖɔɖɔɖɔ yia dzisasrã gbãtɔ dzi afi si míewɔa kpekpeawo le. Ne wobia tso kpekpevalawo si be woafo nu le kpekpeawo me, eye medi be mado asi ɖe dzi la, nɔviŋutsu aɖe si nɔa xanye doa asi ɖe dzi ɖe nunye. Ekɔa nye Biblia alo Biblia-srɔ̃gbalẽa ɖe dzi nam ne mele nyaa ŋu ɖom.
Mesea veve ɣesiaɣi, eye ame bubuwoe wɔa nu sia nu kloe nam. Eya ta dzi gaɖena le fonye ɣeaɖewoɣi. Gake xɔlɔ̃dzedze Yehowa faa akɔ nam, elabe menyae be eɖoa tom ne mele nye dzimaɖitsitsiwo gblɔm nɛ. Biblia-xexlẽ gbe sia gbe doa ŋusẽm, eye nye haxɔsetɔwo hã dea dzi fo nam. Wofe xɔlɔ̃wɔwɔ, dzidefoname kple wofe gbedodoɖa ɖe tanye na be mete ŋu da sɔ le susu me kple seselelãme gome.
Yehowa fa akɔ nam esime mehiãe vevie wu. Ena lãmesẽ deblibo me nɔnɔ le xexe yeyea me fe mɔkpɔkpɔ hãm. Eya ta mele mɔ kpɔm vevie na ɣeyiɣi si ‘manɔ zɔzɔm, anɔ kpo tim ahanɔ Mawu kafum’ ɖe efe lɔlɔ̃ kple dɔmenyonyo ta.—Dɔwɔwɔwo 3:6-9.


text:
AGBEMEŊUTINYA
Mele Ŋutifafa Me Kple Mawu Kpakple Nɔnye Azɔ
NƆNYE biam kple dziku be: “Nu ka koŋ tae mègadi be yeasubɔ mía tɔgbuiwo o? Mènyae be woawo tae nèle agbe ɖo oa? Ko màgada akpe aɖeke na wo oa? Aleke wɔ nàtsɔ dekɔnu si mía tɔgbuitɔgbuiwo gblẽ ɖi na mí afu gbe nenema? Ne ègbe be yemasubɔ mía tɔgbuiawo oa, ke èle gbɔgblɔm be míafe subɔsubɔa nye bometsinu.” Esi Dada gblɔ nya siawo vɔ ko la, eto avi.
Ɣleti aɖewo do ŋgɔ na nudzɔdzɔ sia la, Yehowa Ðasefowo do Biblia sɔsrɔ̃ ɖe Dada gbɔ. Medi be yeasrɔ̃ nua o, gake be wòade bubu wo ŋu ta la, ewɔ ɖoɖo be woasrɔ̃e kplim boŋ. Ke fifia edo dziku ɖe ŋunye, evɔ mewɔ esia ɖe ŋunye kpɔ o, elabe mebɔbɔa ɖokuinye heɖoa toe ɣesiaɣi. Gake nyemate ŋu aɖo toe le nya sia ya me o le esi medi be mado dzidzɔ na Yehowa ta. Menɔ bɔbɔe nam kura o, gake Yehowa do ŋusẽm.
MESRƆ̃ NU TSO YEHOWA ŊU
Buddhatɔwoe míafe fomea nye abe Japantɔ akpa gãtɔ ke ene. Gake esi Yehowa Ðasefowo srɔ̃ nu kplim ɣleti eve pɛ ko la, meva ka ɖe Biblia dzi be enye nyatefe. Esi mesrɔ̃e be Fofo aɖe le asinye le dzifo la, medi vevie be manya eyama nyuie. Le gɔmedzedzea la, nye kple Dada míeɖoa dze tso nu siwo srɔ̃m menɔ ŋu dzidzɔtɔe. Eye medze kpekpeawo dede gɔme le Fiaɖufe Akpata me le Kwasiɖagbewo. Esi mesrɔ̃ nua yi ŋgɔ vie la, megblɔ na Dada be nyemagate ŋu akpɔ gome le Buddhatɔwo fe kɔnuwo me o. Efe mo trɔ enumake. Egblɔ kple vevesese be, “Ŋukpe blibo wònye be fomea me tɔ aɖe nagbe mía tɔgbuiwo subɔsubɔ.” Ede se nam be madzudzɔ Biblia sɔsrɔ̃ kple kpekpeawo dede. Nye mo koe da tu! Nyemekpɔ mɔ be agblɔ nya sia o. Menye danye si menyae nye esia o.
Papa hã wɔ ɖeka kple Dada. Mesrɔ̃e le Efesotɔwo ta 6 lia me be Yehowa di be maɖo to dzinyelawo. Medi be manɔ ŋutifafa me kple fomea ake, eya ta mebui be ne meɖo to wo la, woawo hã woaɖo tom mlɔeba. Ɣemaɣi menɔ dzadzram ɖo na sukudodokpɔ ŋɔŋlɔ, eya ta melɔ̃ be mawɔ ɖe dzinyelawo fe gbe dzi ɣleti etɔ̃. Medo ŋugbe na Yehowa be ne ɣeyiɣi ma nya de ko la, magadze kpekpeawo dede gɔme.
Gake mekui wòɖuɖu! Gbã, mesusui be le ɣleti etɔ̃ megbe la, didi si nɔ menye be masubɔ Yehowa la akpɔtɔ anɔ menye. Gake ɖe nye kplii dome fomedodoa me gbɔdzɔ boŋ. Evelia, Papa kple Dada gawɔ avu ŋkubiãtɔe wu be madzudzɔ Yehowa subɔsubɔ kura.
KPEKPEÐEŊU KPLE TSITRETSIÐEŊU
Medo go Ðasefo geɖe siwo hã fe fometɔwo le tsitre tsim ɖe wo ŋu la le Fiaɖufe Akpataa me. Woka ɖe edzi nam be Yehowa ado ŋusẽm. (Mateo 10:34-37) Wogblɔ be nye fometɔwo ate ŋu ava srɔ̃ nyatefea ne meyi edzi wɔ nutefe na Yehowa. Meɖoe be maɖo ŋu ɖe Yehowa ŋu, eya ta mefo koko nɛ vevie be wòakpe ɖe ŋunye.
Fifia nye fometɔwo va zã ayemɔ bubuwo. Dada ɖea kuku nam vevie be madzudzɔ nua sɔsrɔ̃, eye wòdea ŋugble kplim. Zi geɖe la, ɖeko meɖoa asi nu. Ne mebe make nu la, glãka ko míayi hehe ge le esi mía dometɔ ɖe sia ɖe bu be ye tɔe nye dediea ta. Emegbe meva de dzesii be ne ɖe mebua Dada fe seselelãme kple dzixɔsewo ŋu la, anye ne nuwo aka ɖe eme vie wu. Dzinyelawo ɖoa afemedɔ gbogbo aɖe nam ale be nyemagado go o. Ɣeaɖewoɣi kaka magbɔa, wodoa agbo ɖe nunye, alo womekaa nuɖuɖu dana ɖi nam o.
Dada bia amewo be woakpe ɖe ye ŋu ne matrɔ susu. Esamam na nye sukunufiala, gake medze edzi o. Dada kplɔm yi efe dɔmemegã gɔ̃ hã gbɔ be wòafo nu nam ne makpɔe be sɔlemehawo katã nye tofloko. Efoa ka na míafe fometɔ bubuwo ɖea kuku na wo kple avi be woaxɔ na ye. Esia te ɖe dzinye ŋutɔ. Gake ne meyi kpekpe la, hamemetsitsiwo dea dzi fo nam be ne Dada le nu si le dzɔdzɔm gblɔm na fometɔwo la, ɖase boŋ ɖim wòle na wo.
Dzinyelawo di be made yunivɛsiti ne makpɔ dɔ gã aɖe awɔ. Gake nyahehe vivivo wɔe be míete ŋu kpɔ ta na nya sia o, eya ta eva hiã be maŋlɔ lɛta geɖewo na wo atsɔ aɖe taɖodzinu si le asinye me na wo. Dzi ku Papa gbe ɖeka ale gbegbe be wògblɔ be, “Ne èsusu be yeate ŋu akpɔ dɔ aɖe awɔa, ke mena wò ètsɔ ɖeka pɛ ko, ne menye nenema oa, àkpɔ ɖokuiwò le agboa godo.” Medo gbe ɖa na Yehowa be wòakpe ɖe ŋunye. Le ŋufɔke tututu esi míenɔ gbeadzi la, nɔvinyɔnu eve bia tso asinye be mava nɔ nu fiam yewo viwo ne yewoanɔ fe xem nam. Gake nu bliboa le dɔme vem na Papa, eya ta megadea nu ŋunye kura o. Dada gblɔ gɔ̃ hã be anyo na ye wu be manye hlɔ̃dola wu be manye Yehowa Ðasefo.
Yehowa kpe ɖe ŋunye meɖɔ nye susu ɖo eye meɖe afɔ nyuitɔ
Ɣeaɖewoɣi mebua tame nenye be Yehowa adi be matsi tre ɖe dzinyelawo ŋu alea gbegbe. Eya ta medo gbe ɖa na Yehowa, eye mede ŋugble le nya siwo Biblia gblɔ tso efe lɔlɔ̃ ŋu la ŋuti. Ale meva se egɔme be esi dzinyelawo lɔ̃m hetsi dzi ɖe ŋunye tae wole tsitre tsim ɖe ŋunye ɖo. Yehowa kpe ɖe ŋunye meɖɔ nye susu ɖo eye meɖe afɔ nyuitɔ. Azɔ hã, zi ale si mele gome kpɔm le gbefãɖeɖedɔa me la, zi nenemae wòle nunye vivim. Meva ɖoe be mazu gbesiagbe mɔɖela.
MƆÐEÐEDƆA WƆWƆ
Esi nɔvinyɔnu aɖewo se be medi be mawɔ mɔɖeɖedɔa la, woɖo aɖaŋu nam be malala ne dzinyelawo fe dzi nadze eme gbɔ. Medo gbe ɖa bia nunya, meku nu me hede ŋugble le susu siwo ta medi be mawɔ mɔɖeɖedɔa ŋu, eye meɖo dze tso eŋu na nɔvi kpɔnutefewo. Metso nya me be mawɔ nu si ado dzidzɔ na Yehowa. Mekpɔe be ne melala ɣeyiɣi aɖe hafi dze mɔɖeɖedɔa gɔme gɔ̃ hã la, dzinyelawo atsi tsitre ɖe ŋunye kokoko.
Medze mɔɖeɖedɔa gɔme esi menɔ sekɛndrisuku (lycée) fe xɔ mamlɛa me. Esi mewɔ mɔɖeɖedɔa vie la, medi be mayi aɖawɔ dɔ le nuto siwo me gbefãɖelawo hiã le wu. Gake ‘vi menyea mĩ ɖe tɔa fe ata dzi wòtsɔa hɛ kpanɛ o,’ eya ta Papa kple Dada gbe be nyemegaʋu le afea me o. Esia na melala ʋuu xɔ fe 20. Eye mebia be alɔdzedɔwɔfea naɖom ɖe Japan fe anyiehe, afi si gogo nye fometɔwo, ale be Dada nagatsi dzi fũu o.
Dzi dzɔm ŋutɔ be mekpe ɖe nye Biblia nusrɔ̃vi geɖe ŋu le afi ma woɖe adzɔgbe xɔ nyɔnyrɔ. Mesrɔ̃ Eŋlisigbe be mate ŋu awɔ geɖe le subɔsubɔdɔa me. Dzo si le mɔɖela vevi eve siwo le míafe hamea me la me kple ale si wokpe ɖe ame geɖe ŋu ʋãm medi be nye hã mazu mɔɖela vevi. Ɣemaɣi dada dze dɔ vevie zi eve, eye metrɔ yi afe ɖakpɔ edzi. Esia wɔ nuku nɛ, eye efe nuwɔwɔ ɖe ŋunye ka ɖe eme vie.
YEHOWA YRAM GEÐE
Ƒe adre megbe la, mɔɖela vevi siwo ŋu mefo nu tsoe dometɔ ɖeka si ŋkɔe nye Atsushi, ŋlɔ lɔlɔ̃gbalẽ ɖo ɖem. Edi be yeaɖe srɔ̃, eye wòdi be yeanya ne melɔ̃ ye. Ŋutsu kple nyɔnu dome lɔlɔ̃ menɔ menye na Atsushi gbã o, eye nyemebui ɖe eya hã ŋu o. Ɣleti ɖeka megbe la, meɖo agbalẽa ŋu nɛ be adzɔ dzi nam be manyae nyuie. Míeva kpɔe be míafe taɖodzinuwo sɔ. Mí katã míedi be míayi ɣeyiɣiawo katã fe subɔsubɔdɔa dzi, eye míelɔ̃ faa be míawɔ dɔ sia dɔ si wode mía si. Eya ta emegbe míeɖe mía nɔewo. Dzi dzɔm ŋutɔ be Papa, Dada kple fometɔ bubuwo va míafe srɔ̃ɖefea.
Le esia megbe kpuie esi míekpɔtɔ nɔ mɔɖeɖedɔ wɔm la, woɖo Atsushi nutome sue dzikpɔla tefenɔla. Emegbe mí ame evea míezu mɔɖela veviwo eye eyome woɖo srɔ̃nye nutome sue dzikpɔla. Esi míesubɔ hame siwo katã le míafe nutome suea me zi gbãtɔ teti ko la, alɔdzedɔwɔfea fo ka na mí. Wobia mí nenye be míalɔ̃ aʋu ayi Nepal aɖawɔ dzikpɔkpɔdɔa le afi ma.
Metsi dzi ɖe ale si dzinyelawo awɔ nui ne wose be meʋu yina didife ŋu. Ewɔ nuku nam be esi mefo ka na Papa la, egblɔ be, “Tefe nyui aɖee nye ema nèyina.” Kwasiɖa ɖeka do ŋgɔ la, Papa xɔlɔ̃ aɖe na agbalẽ aɖe si ku ɖe Nepal ŋuti lae, eye Papa gblɔ le eɖokui me be anye tefe nyui aɖe si yeate ŋu aɖi tsa ayi.
Míekpɔ dzidzɔ ŋutɔ esime míenɔ Nepaltɔ siwo doa vivi ɖe ame ŋu dome. Emegbe wotsɔ Bangladesh hã kpe ɖe míafe nutome suea ŋu. Togbɔ be ete ɖe Nepal ŋu hã la, afi ma to vovo kura. Míekpɔ nu vovovowo tefe le míafe subɔsubɔdɔa me. Ƒe atɔ̃ megbe la, wogbugbɔ ɖo mí ɖe Japan afi si míekpɔtɔ le dzikpɔkpɔdɔa wɔm le.
Mesrɔ̃ nu geɖe tso Yehowa ŋu esime míenɔ subɔsubɔm le Japan, Nepal kple Bangladesh. Dukɔ siawo fe dekɔnu, nɔnɔme kple agbenɔnɔ to vovo tso wo nɔewo gbɔ. Ame sia ame le etɔxɛ. Mekpɔ ale si Yehowa léa be na ame ɖe sia ɖe, xɔnɛ alɔeve, kpena ɖe eŋu heyranɛ la tefe.
Nyemate ŋu ada akpe na Yehowa avɔ gbeɖe o. Eʋu mɔ nam meva dze sii hele efe dɔ wɔm eye wòna srɔ̃ŋutsu Kristotɔ gbati aɖem. Mawu kpe ɖe ŋunye mewɔ tiatia nyuiwo le agbe me, eye fifia kadodo nyui le nye kplii kpakple nye fometɔwo hã dome. Yehowa ve nunye be nye kple Dada míegava zu xɔlɔ̃ veviwo. Dzi le dzɔyem be mele ŋutifafa me kple Mawu kpakple nɔnye azɔ.


text:
Dɔdzikpɔha De Dzi Ƒo Na Ðasefo Siwo Le Russia Kple Ukraine
“Míese le mía ɖokui me be woɖe lɔlɔ̃ gã fia mí!” Alea nyɔnu aɖe si le Ukraine gblɔ esi Yehowa Ðasefowo fe Dɔdzikpɔha me tɔ Stephen Lett xlẽ lɛta vevi aɖe wòse la megbe. Eya hã nɔ Ðasefo 165,000 siwo se Nɔviŋutsu Lett fe nyawo esi wòva dukɔ ma me le May 10 kple 11, 2014 fe kwasiɖanuwuwu la dome.
Woɖe nufo siwo wotu ɖe Biblia dzi kple lɛtaa gɔme ɖe gbegbɔgblɔ atɔ̃ me eye amewo nɔ Fiaɖufe Akpata siwo ade 1,100 me see le Ukraine godoo.
Le kwasiɖanuwuwu ma ke la, Dɔdzikpɔhaa me tɔ bubu si ŋkɔe nye Mark Sanderson hã xlẽ lɛtaa na nɔvi siwo kpɔ gome le wɔna sia tɔgbi me le Russia godoo. Woɖe wɔnaa me ɖe gbegbɔgblɔ 14 me, eye ame 180,413 siwo le hame 2,500 kple edzivɔ me la hã kpɔ gome le wɔnaa me to internet-kadodowo dzi le Belarus kple Russia.
Dɔdzikpɔhaa la ŋlɔ lɛta sia na hame siwo katã le Russia kple Ukraine. Nɔviŋutsu Sanderson xlẽ lɛtaa le Russiagbe me, eye esia na Russia alɔdzedɔwɔfea ŋlɔ bena: “Ale si Dɔdzikpɔhaa tsɔ ɖe le eme na nɔvi siwo le xexea fe akpa sia la wɔ dɔ ɖe nɔviawo dzi ale gbegbe. Mí katã míese le mía ɖokuiwo me abe ɖe Dɔdzikpɔhaa wɔ atuu gã aɖe na mí ene.”
Ðe woŋlɔ lɛta sia be woatsɔ afa akɔ na Ðasefo siwo le nuto siwo me dunyahehe me zitɔtɔ le edzi yim le ahado ŋusẽ wo. Woxlɔ̃ nu nɔviawo be woayi edzi akpɔ egbɔ be yewomenye “xexea fe akpa aɖeke o,” eye woafo asa na nudede dunyahehe me.—Yohanes 17:16.
Be woate ŋu awɔ esia la, Dɔdzikpɔhaa de dzi fo na Ðasefoawo be woanɔ gbe dom ɖa, anɔ nu srɔ̃m ahanɔ ŋugble dem tso Mawu fe Nya ŋu ale be fomedodo sẽŋu nakpɔtɔ anɔ wo kple Yehowa dome. Woɖo ŋku edzi na nyaselawo hã be dodokpɔ ka kee woɖado goe o, woate ŋu aka ɖe Mawu fe ŋugbedodo sẽŋu si le Yesaya 54:17 dzi, kpukpui sia gblɔ be: “Lãnu sia lãnu si woatu ɖe ŋuwò la madze edzi o.”
Dɔdzikpɔhaa fo lɛtaa ta be: “Míelɔ̃ mi vevie. Mika ɖe edzi be míebua mia ŋu ɣesiaɣi eye míedoa gbe ɖa ɖe mia ta.”
Yehowa Ðasefowo fe alɔdzedɔwɔfe si le Ukraine gblɔ tso ale si Dɔdzikpɔhaa me tɔa va kpɔ wo ɖa la ŋu be: “Beléname, lɔlɔ̃ kple ɖetsɔleme si Dɔdzikpɔhaa ɖe fia nɔviawo la na wofe nu ku. Ale si Nɔviŋutsu Lett kple Nɔviŋutsu Sanderson va Ukraine kple Russia le kwasiɖanuwuwu ɖeka ma ke me la ɖo kpe ɖekawɔwɔ si le Mawu fe amewo dome la dzi eye wòna nɔviwo kpɔ ale si gbegbe Yehowa kple Yesu léa be na woe la dze sii. Mí katã míelɔ̃ ɖe edzi be wova ɖe ɣeyiɣi nyuitɔ dzi, eye esia do ŋusẽ mí be míayi edzi asubɔ Yehowa eɖanye nɔnɔme sesẽ kawoe míado goe o.”


text:
KAƉIKATE ƆKO 17
Ɣaa Ɔkpadzɛ̃ Asɔrɔ̃ɖedze Siare Kutsue.
1Mmɔ i Ɣaa makpabo ikɔdzɛ ma nto arɔi akɔdzɛ ɔwɛ̃ ɔba wũ kɔrɛ ɔɣere me sɔ, “Ba nyɔ kumɛgɔ maakpadzɛ̃ asɔrɔ̃ɖedze siare gɔ nsi i ndu gbodzoo iso kutsue. 2Kayiiso magara ɔɖegu asɔrɔ̃ɖedze gɔ lofɔ iyere ngbe asɔrɔ̃, fiɛ ɔ̃ asɔrɔ̃ iɖe ɔmɔɛ̃ kayiiso maturi lɛ ndã.”
3Kpabo gɔgbe ɔkɔ me i siwarã ame ɔkɛlɛgu fafuĩ ame ngbegɔ i maturi na. Lonya ɔrɔ̃go ɔwɛ̃ gɔ nsi i bɔi lalaa rɛtɛa ɔwɛ̃ iso. Mmusuo ayere gbodzoo sia i bɔi iso, fiɛ ɔba ati akɔdzɛ gu asa aweo. 4Ɔrɔ̃go gɔgbe pia awu kpinakpina gu arɛtɛa, fiɛ ɔkɛrɛ so ala sikãrɛtɛa ara, anyi wa lofɔ kuɣa gu ata wa lofɔ kuɣa. Ɔto sikãrɛtɛa itunɛra nɛ loyigu anyanyara gu ara nyanyarĩa wa ɔna ɔbɔrɛgu i ɔ̃ asɔrɔ̃ iɖe ame. 5Matsɛrɛ iyere nɛ karɔ̃ lowɛrɛ masia i ɔ̃ itɔngbo sɔ,
Babilonia gɔ lofɔ iyere,
Masɔrɔ̃ɖedze ɔnyi, kayiiso anyanyara ɔnyi.
6Lonya sɔ ɔrɔ̃go gɔgbe ɔɔnɛ Ɣaa maturi gu mma maɖoe ala ma Yesu kafɔkaɖe ɔso ima ɔto ɔrɛ̃ lɛ ndã. Gɔ lonya wũ ne, ibara me ɣaa gbaã. 7Ne Ɣaa kpabo to ɔkarɛ me sɔ, “Nda ɔso ito ibara-ɔ ɣaa? Loaɣere-ɔ iwɛrɛra i bɔi gɔ mba ati akɔdzɛ gu asa aweo gu ɔrɔ̃go gɔ nsi wũ iso iso. 8Bɔi gɔ anya ne, ɔ̃ɔsɛ ngbã ɔnya, ɣɛɛ kiniɔ ne, ɔ̃ɔkpi. Ɔto ɔ̃abɔrɛ i iwo gudua nɛ lobua iwodoro ame ɔba fiɛ maawɔra wũ. Mma nsi ngbã i kayiiso fiɛ ma ayere na i magbanadze ɔko ame ta kayi karɔ̃kasɛkɔ̃ ne, ito iabara ma ɣii si manya bɔi, alasɔ ɔɖe ngɔ loɔsɛ ngbã ɔnya fiɛ ɔkpi, fiɛ ɔto ɔ̃aledza iba ana.
9“Ngɔ mba iwola gu ara karɔ̃ inɔ pɛ loanɔ nnɛgbe karɔ̃. Ati akɔdzɛ ɖe kubemi kukɔdzɛ gɔ iso i ɔrɔ̃go si, 10ana ne, alɛisi magara maɖe gɔ ma ndɛ̃ iru sigara ɔɖewi ɔɔfe koko. Ɔwɛ̃ to ɔɖe iso kiniɔ, fiɛ ɔtsɔra ɔwi iiɣo. Si ɔ̃ ɔwi ɔɣo ne, ɔwi kurukutu kere ɔ̃aɖe sigara. 11Bɔi lalaa gɔ loɔsɛ ngbã ɔnya fiɛ ɔsiina kiniɔ nɖe igara farafanava, ɣɛɛ ɔɖe magara ikɔdzɛ ndɛ̃ ɔwɛ̃ gɔ i Ɣaa to ɔ̃awɔra.
12“Asa aweo wa anya ne, magara iweo ma sigara ɔɖewi loiɣo maɖe, ɣɛɛ maana ɔle ɔɖɔwũ ɔwɛ̃ sɔ maɖegu bɔi lalaa sigara. 13Adzuni awɛ̃ saã aɖe magara iweo magbe ɔɖuɖu fiɛ maasu ma kayakpa gu ɔle matã bɔi lalaa. 14Mato maakpɛ̃gu Sɛrɛrerɔ̃ Ibi, ɣɛɛ ito iaɖe ma iso, alasɔ ɔ̃ nɖe Makɔse ɔɖuɖu Ɔkɔse, gu magara ɔɖuɖu igara. Ɔ̃ masiaidze ma Ɣaa ɔkpere, ɔtɛ ma ɔsɛ fiɛ masiai wũ i ɔnukuare ame to maawegu wũ.”
15Ɣaa kpabo ɔledza me iɣere sɔ, “Ndu mɛ anya asɔrɔ̃ɖedze si iso nɖe nɖebi, maturi akuri, maturi agbã, gu siɖeɣɛa agbãagbã. 16Asa aweo wa anya gu bɔi to maatsiri asɔrɔ̃ɖedze. Mato maafɔ wũ ira biara iso ɔsɛ isɔ̃. Maawe ɔ̃ sina matsuedza wũ. 17Alasɔ Ɣaa ɔsu nnɛgbe ɔpia i ma situ ame sɔ mabara ngbɔ si adzuni wa ɔbara ɔsɛ iso iki i mawɛ̃ ibara ame sɔ maasu ma ɔle gɔ mato maɖe iso ala matã bɔi lalaa gbɔgbɔɔgbɔ ɔwi gɔ i Ɣaa itɔ̃me aaba i ne ame. 18Ɔrɔ̃go gɔ anya ne, ɔmagɛ̃ gɔ lofɔ iyere fiɛ ɔto ɔɖe kayiiso magara iso ɔɖe.”


text:
NYATI SI LE AKPAA DZI | ÐE BIBLIA SƆ NA MÍ EGBEA?
Ðe Biblia Sɔ Na Mí Egbea?
—Ðokuidziɖuɖu
BIBLIA ƑE MƆFIAME: “Bometsila dudua efe dɔmedzoe katã kɔna ɖi; ke nunyala fa enu emegbe.”
“Ðeko wòle abe ɖe wofɔm ɖe tsitre tso ku me ene!”
VIÐEAWO: Ne wobe nàŋlɔ vi siwo gbegbe ɖokuidziɖuɖu ɖena ɖe agbalẽ me la, àhiã agbalẽ gbogbo aɖewo hafi ate ŋu aŋlɔ wo vɔ. Nɔnɔme sia kpɔa míafe lãmesẽ ta le mɔ aɖewo nu godoo. Biblia gblɔ be: “Dzi nyodɔme enye agbe le lã me.” Egagblɔ hã be: “Dzi kpɔdzidzɔ nana lãme hayana.” (Lododowo 14:30; 17:22) Gake numekukuwo ɖee fia be ame siwo doa dziku kabakaba kple ame siwo léa dziku ɖe dɔme la tea ŋu dzia wofe lãmesẽkuxiwo ɖe edzi, vevietɔ dzidɔ kple ʋukamedɔwo. Nyatefee, vi siwo ɖokuidziɖuɖu ɖena la sɔ gbɔ sãsãsã wu lãmesẽmenɔnɔ ko.
Cassius, si xɔ fe 30 kple edzivɔ fifia la, gblɔ be: “Melɔ̃a dzrewɔwɔ ŋutɔ eye medoa dziku vevie. Ɣeaɖewoɣi la, medaa kɔ gɔ̃ hã. Eye mesena le ɖokuinye me be bubu boo mele ŋunye o. Gake nɔnɔme siawo katã trɔ esi meva te Biblia fe mɔfiamewo tsɔtsɔ wɔ dɔe. Mesrɔ̃ ɖokuidziɖuɖu, ɖokuibɔbɔ kple tsɔtsɔke. Ne menye nenemae o la, anye ne mele gaxɔ me ɖaa. Le nyatefe me la, ɖeko wòle abe ɖe wofɔm ɖe tsitre tso ku me ene!”


text:
TA ADRELIA
‘Enɔ Tsitsim Le Yehowa Gbɔ’
1, 2. Nɔnɔme ka mee Samuel fo nu na Israel dukɔa le, eye nu ka tae wòhiã be wòakpe ɖe wo ŋu woatrɔ dzi me?
SAMUEL yɔ Israel dukɔa fo fu ɖe Gilgal. Ele wo katã fe ŋkume kpɔm dũu. Ŋutsu sia nye nyagblɔɖila kple ʋɔnudrɔ̃la si wɔ nutefe na Yehowa fe geɖe. Dzomeŋɔlie; foawo fu ɖe agbleawo dzi keŋ le nutoa me henyo na ŋeŋe. Ne egbeŋkekea mee la, anye May alo June me. Ameha la zi ɖoɖoe toŋtoŋ. Aleke Samuel awɔ be efe nyawo nawɔ dɔ ɖe wo dzi?
2 Dukɔa menya ale si nu si biam wole la nye ŋkubiãnyae o. Wobe ɖeko wòle be woaɖo amegbetɔ fiae ɖe yewo nu godoo. Womenya be yewofe nuwɔnaa nye bubumademade yewofe Mawu, Yehowa, kple efe nyagblɔɖilaa ŋu o. Wofe nuwɔnaa ɖee fia be wole Yehowa gbem be wòaganye yewofe Fia azɔ o! Aleke Samuel awɔ akpe ɖe wo ŋu woatrɔ dzi me?
Ne míele ame vɔ̃ɖiwo dome hã la, Samuel fe ɖevimeŋutinyaa ate ŋu afia nu geɖe mí tso ale si míaxɔ Yehowa dzi see ŋu
3, 4. (a) Nu ka tae Samuel fo nu tso efe ɖekakpuime ŋu? (b) Nu ka tae xɔse fe kpɔɖeŋu si Samuel ɖo ɖi la ate ŋu aɖe vi na mí egbea?
3 Azɔ Samuel fo nu. Egblɔ na ameha la be: “Nye la metsi, mefo wɔ.” Efe ta fowɔa hã na wotsɔ efe nyawo nya vevii. Eyi edzi be: “Mezɔ mia ŋgɔ tso nye ɖekakpuime va se ɖe egbe.” (1 Sam. 11:14, 15; 12:2) Togbɔ be Samuel zu amegãɖeɖi hã la, meŋlɔ efe ɖekakpuime be o. Egaɖoa ŋku ɣeyiɣi mawo dzi nyuie. Nyametsotso siwo wòwɔ ɣemaɣi esime wònɔ tsitsim la kpe ɖe eŋu wòva xɔ efe Mawu, Yehowa, dzi se bliboe hetsɔ eɖokui nae keŋkeŋ.
4 Togbɔ be xɔsemanɔsitɔwo kple ame mawɔnutefewo domee Samuel nɔ zi geɖe hã la, edo ŋusẽ efe xɔse hekpɔ eta. Nenema kee egbea hã, ehiã be míadze agbagba vevie hafi míafe xɔse me nasẽ, elabena ame siwo mexɔ Mawu dzi se o eye wowɔa nu gbegblẽwo la domee míele. (Xlẽ Luka 18:8.) Eya ta na míakpɔe ɖa be nu kae míate ŋu asrɔ̃ tso Samuel gbɔ hã; míadze egɔme tso efe ɖevime ke.
‘Enye Ðevi Subɔna Le Yehowa Ŋkume’
5, 6. Nu ka tae Samuel fe ɖevime menɔ abe ɖevi bubuwo tɔ ene o, gake nu ka tae edzilawo ka ɖe edzi be woakpɔ edzi nyuie?
5 Samuel fe ɖevime menɔ abe ɖevi bubuwo tɔ ene o. Ðewohĩ fe etɔ̃ koe wòxɔ esi wòtso no, alo etsi vie wu ema, eye le esia megbe kpuie ko la, ete Yehowa subɔsubɔ le avɔgbadɔ kɔkɔea me le Silo, si anɔ abe kilometa 30 ene tso wo de Rama. Edzilawo, Elkana kple Xana, tsɔe na Yehowa be wòasubɔe le mɔ tɔxɛ aɖe nu; anye Nasiretɔ le efe agbemeŋkekewo katã me. * Ðe esia fia be Samuel dzilawo melɔ̃e o, eye womegale edim o taea?
6 Kpao! Wonya be woalé be na yewo via le Silo. Nunɔlagã Eli anya kpɔ egbɔ be wolé be na Samuel, elabena Samuel nɔ eŋu kplikplikpli. Nyɔnu geɖewo hã wɔa avɔgbadɔa ŋu dɔ aɖewo, eye edze fãa be ɖoɖo aɖe koŋ li ɖe dɔ siawo ŋu.—2 Mose 38:8; Ʋɔn. 11:34-40.
7, 8. (a) Ƒe sia fe la, aleke Samuel dzilawo dea dzi fo nɛ lɔlɔ̃tɔe? (b) Nu kae dzila siwo li egbea ate ŋu asrɔ̃ tso Samuel dzilawo gbɔ?
7 Azɔ hã, Xana kple Elkana meŋlɔ wofe ŋgɔgbevi lɔlɔ̃a, si wodo gbe ɖa bia Mawu wòna wo la, be gbeɖe o. Xana ye do gbe ɖa na Mawu be wòana ŋutsuvi ye, eye wòdo ŋugbe be, ne ena ŋutsuvi ye la, yeatsɔe anae wòasubɔe le efe agbe me katã. Ƒe sia fe ne Xana yina Samuel kpɔ ge ɖa la, etɔa awudziwui yeye aɖe yina nɛ be wòazã le avɔgbadɔa me. Samuel ɖevi la kpɔa dzidzɔ godoo ne edzilawo va kpɔe ɖa. Ðikeke mele eme o be, ale si edzilawo lɔ̃e, fiaa mɔe hedea dzi fo nɛ be mɔnukpɔkpɔ tɔxɛe wònye be woasubɔ Yehowa le tefe tɔxɛ ma la kpe ɖe eŋu wòwɔ nutefe.
8 Dzilawo ate ŋu asrɔ̃ nu geɖe tso Xana kple Elkana gbɔ. Zi geɖe la, dzilawo tsia dzi ɖe wo viwo fe ŋutilãmenuhiahiãwo ŋu wu ale si woakpe ɖe wo ŋu woadze si Mawu. Gake Samuel dzilawo ya tsɔ Mawu tɔ ɖo nɔfe gbãtɔ, eye esiae na wo via tsi va zu ame ɖɔʋu.—Xlẽ Lododowo 22:6.
9, 10. (a) Ðɔ avɔgbadɔa kple ale si Samuel ɖevi la sena le eɖokui me tso eŋu. (Kpɔ etenuŋɔŋlɔa hã.) (b) Dɔ siwo Samuel anya nɔ wɔwɔm la dometɔ aɖewo ɖe, eye aleke nèsusu be sɔhɛ siwo li egbea ate ŋu asrɔ̃ efe kpɔɖeŋuae?
9 Ðe nàte ŋu akpɔ ale si Samuel si nɔ tsitsim la anɔ tsa ɖim le togbɛwo dzi le Silo la le susu mea? Ne ele togbɛ mawo dzi heɖe ŋku ɖe efe axadzi kpɔ dua kple balia me ɖaa eye wòkpɔ Yehowa fe avɔgbadɔa la, anye dzidzɔ kple dada gã aɖe nɛ. Kɔkɔefee avɔgbadɔ ma nye nyatefe. * Mose ye nɔ ŋgɔ wotui fe 400 kloe ye nye ema, eye wònye tefe vevitɔ si wodea ta agu na Yehowa le le xexea me godoo ɣemaɣi.
10 Esi Samuel nɔ tsitsim la, avɔgbadɔa me nɔnɔ dzɔa dzi nɛ. Eya ŋutɔ va ŋlɔ emegbe be: ‘Samuel subɔna le Yehowa ŋkume, enye ɖevi, eye wòdoa aklala kɔmewu.’ (1 Sam. 2:18) Edze fãa be kɔmewu ma nye dzesi be Samuel kpena ɖe nunɔlawo ŋu le avɔgbadɔa me. Togbɔ be menye nunɔlae Samuel nye o hã la, efe dɔwo dometɔ aɖewoe nye be wòaʋu kpɔ si me avɔgbadɔa le la fe agbowo ŋdi sia ŋdi, eye wòatsɔ dɔ na Eli si nye amegãɖeɖi la. Togbɔ be dɔ siawo wɔwɔ vivia enu ŋutɔ hã la, le ɣeyiɣi aɖe megbe la, nanewo va te ɖe edzi vevie. Nu gbegblẽ gã aɖe nɔ edzi yim le Yehowa fe afea me.
Elé Eɖokui Dzadzɛ Le Nu Vɔ̃ɖi Wɔlawo Dome
11, 12. (a) Nu ka koŋue kplɔ Xofni kple Pinexas de nu gbegblẽ wɔwɔ me? (b) Nu vɔ̃ɖi kple nu fitifiti kawoe Xofni kple Pinexas nɔa wɔwɔm le avɔgbadɔa me? (Kpɔ etenuŋɔŋlɔa hã.)
11 Samuel ɖevi la kpɔ ame siwo ɖoe koŋ nɔ nu vɔ̃ɖi kple nu fitifiti wɔm la fe nuwɔnawo tefe. Viŋutsu eve nɔ Eli si, wofe ŋkɔwoe nye Xofni kple Pinexas. Samuel fe nuŋlɔɖia gblɔ be: “Eli viŋutsuwo nye ame vlowo, eye wometsɔ ɖeke le Yehowa fe nya [me o].” (1 Sam. 2:12) Nya eve siwo wogblɔ tso wo ŋu le kpukpui sia me la de nu wo nɔewo me. Xofni kple Pinexas nye “ame vlowo”—ne woaɖe egɔme tẽe la, efia be wonye “vi siwo ŋu viɖe aɖeke mele o”—elabena womedea bubu aɖeke Yehowa ŋu o. Wometsɔa ɖeke le efe dzidzenu kple nudidi dzɔdzɔeawo me o. Esiae kplɔ wo de nu vɔ̃ bubu siwo katã wowɔ la me.
12 Mawu fe Se la gblɔ dɔ si wòle be nunɔlawo nawɔ kple ale si woasa vɔwo le avɔgbadɔa me la eme kɔ nyuie. Eye susu vevi aɖe tae! Vɔsa mawo le tsitre ɖi na ɖoɖo siwo Mawu wɔ hena nu vɔ̃wo tsɔtsɔ ke, be amewo nate ŋu anɔ dzadzɛ le ye ŋkume, ale be woadze na yefe yayrawo kple mɔfiamewo. Gake Xofni kple Pinexas fe nuwɔnawo wɔe be nunɔla bubuawo hã megadea bubu aɖeke vɔsawo ŋu o. *
13, 14. (a) Nu ka tae nu gbegblẽ siwo nɔ edzi yim le avɔgbadɔa me la agblẽ nu le anukwareɖilawo ŋu godoo? (b) Aleke Eli do kpo nu le dzilanyenye kpakple nunɔlagãnyenye fe agbanɔamedzia siaa me?
13 Wò ya kpɔ ale si Samuel ɖevi la ake ŋku ɖi gãa anɔ nu gbegblẽ siawo gbegbe tefe kpɔm, evɔ womele naneke wɔm tso eŋu o la ɖa le susu me. Bu ame siwo gbegbe wòanya kpɔ—ame dahewo, ame tsɛwo, ame siwo wote ɖe anyi—siwo vaa avɔgbadɔ kɔkɔe ma me kple susu be woafa akɔ na yewo ahado ŋusẽ yewo, evɔ ɖeko wotrɔna dzona kple dzigbagbã, vevesese kple ŋukpee ŋu kpɔ. Eye esi wòsee hã be Xofni kple Pinexas mebua Yehowa fe se si ku ɖe gbɔdɔdɔ ŋu o, ke boŋ wodɔa nyɔnu siwo subɔna le avɔgbadɔa me la dometɔ aɖewo gbɔ la, aleke wòse le eɖokui me? (1 Sam. 2:22) Ðewohĩ enɔ mɔ kpɔm be Eli awɔ nane tso eŋu.
Eli viŋutsuawo fe nu vlo wɔwɔ anya do nuxaxa na Samuel vevie
14 Eli koŋue nye ame si ate ŋu akpɔ kuxi sia si nɔ gã dom ɖe edzi la gbɔ nyuie. Nunɔlagãe wònye, eya ta eya dzie nu siwo yia edzi le avɔgbadɔa me la fe agba le. Eye viawoe nɔ agbe maɖɔʋua nɔm, eya ta agba le edzi be wòaɖɔ viawo ɖo. Ne èbu eŋu kpɔ la, wonɔ nu gblẽm le woawo ŋutɔwo kple dukɔa me tɔ bubu geɖewo ŋu. Ke hã Eli do kpo nu le nunɔlanyenye kple vifofo fe agbanɔamedzia siaa tsɔtsɔ me. Ðeko wòtsɔa gbe bɔbɔe foa nu na wo ɖewoɖewoe be nya gbem yele na woe nye ema. (Xlẽ 1 Samuel 2:23-25.) Gake ɖe wòle be wòaka mo na viawo vevie hafi. Wodze ku le nu vɔ̃ siwo wɔm wonɔ ta!
15. Gbedeasi sesẽ kae Yehowa ɖo ɖe Eli, eye aleke Eli fe fomea wɔ nu ɖe nuxlɔ̃amea ŋui?
15 Nuwo va gblẽ ale gbegbe be Yehowa tsɔ ʋɔnudrɔ̃gbedeasi sesẽ aɖe de “Mawu fe ame aɖe,” si nye nyagblɔɖila aɖe si ŋkɔ womeyɔ o la, si ɖo ɖe Eli. Yehowa gblɔ na Eli be: “Èbu viwòwo wum.” Ale Mawu gblɔe ɖi be Eli viŋutsu vɔ̃ɖi eveawo siaa aku le ŋkeke ɖeka dzi, nu geɖe agblẽ le efe fomea ŋu, eye nunɔlanyenye fe ɖofe tɔxɛ la age le wo si. Ðe nuxlɔ̃ame sesẽ sia na fome ma me tɔwo trɔ dzi mea? Naneke mele nuŋlɔɖia me si ɖee fia be wotrɔ dzi me o.—1 Sam. 2:27–3:1.
16. (a) Nya kawoe nuŋlɔɖia gblɔ tso Samuel ɖevi la ŋu esime wònɔ tsitsim? (b) Ðe nya mawo wɔ dɔ ɖe dziwòa? Nu ka tae?
16 Ðe nu gbegblẽ wɔwɔ siawo gblẽ nu le Samuel ŋua? Ne èle nuŋlɔɖia xlẽm la, àkpɔe be nya nyuiwo sɔŋ ko wogblɔ tso Samuel ŋu, be enɔ tsitsim nyuie henɔ ŋgɔ yim. Ðo ŋku edzi be wogblɔ le 1 Samuel 2:18 be Samuel wɔ nutefe, eye wònye ɖevi si ‘subɔna le Yehowa ŋkume.’ Togbɔ be ɖevi dzaa koe Samuel nye ɣemaɣi hã la, Mawu subɔsubɔe nye nu vevitɔ nɛ le agbe me. Ta ma ke fe kpukpui 21 lia gblɔ nya dodzidzɔname sia tso eŋu be: ‘Samuel ɖevi la nɔ tsitsim le Yehowa gbɔ.’ Esi wònɔ tsitsim la, woa kple Fofoa si le dzifo la dome gava nɔ kplikplikpli wu tsã. Ne ame kple Yehowa dome le kplikplikpli alea ko hafi wòate ŋu afo asa na nu gbegblẽ wɔwɔ ɖe sia ɖe fomevi.
17, 18. (a) Aleke sɔhɛ Kristotɔwo ate ŋu asrɔ̃ Samuel fe kpɔɖeŋua ne ame bubuwo le nu gbegblẽ wɔm? (b) Nu kae ɖee fia be Samuel wɔ tiatia nyuitɔ?
17 Anɔ bɔbɔe be Samuel nasusui be ne nunɔlagã kple viawo tea ŋu wɔa nu vɔ̃ siawo gbegbe la, ekema ye hã yeate ŋu awɔ nu si dze ye ŋu faa. Gake mele be míatsɔ ame bubuwo, siwo dome ame siwo le ŋgɔ xɔm le la, fe nu gbegblẽ wɔwɔ ado taflatsɛ gbeɖe be míawo hã míate ŋu awɔ nu vɔ̃ o. Sɔhɛ Kristotɔ geɖe srɔ̃a Samuel fe kpɔɖeŋua egbea, eye ‘wole tsitsim le Yehowa gbɔ,’ ne ame siwo dome wole la meɖoa kpɔɖeŋu nyui aɖeke ɖi na wo o hã.
18 Aleke agbenɔnɔ alea ɖe vi na Samuel? Nuŋlɔɖia gblɔ be: “Samuel ɖevi la tsi ɖe dzi, eye efe nu nyo Yehowa kple amegbetɔwo ŋu.” (1 Sam. 2:26) Eya ta ame siwo ŋu wòle be Samuel nadze ya teti lɔ̃ efe nya gbɔ. Yehowa ŋutɔ bu ɖevi sia ame vevii le esi wòwɔa nutefe ta. Eye Samuel ka ɖe edzi be yefe Mawua ahe to na ame siwo katã le nu vlo wɔm le Silo la gbe ɖeka, gake ɖewohĩ anɔ eɖokui biam be ɣekaɣie wòle ewɔ ge hã. Wova ɖo nya sia ŋu nɛ le zã aɖe me gbe ɖeka.
“Ƒo Nu, Wò Dɔla Kè To Ði!”
19, 20. (a) Gblɔ nu si dzɔ ɖe Samuel dzi zã aɖe me le avɔgbadɔa me. (b) Aleke Samuel wɔ nya ame si gbɔ gbedeasia tso, eye aleke Samuel wɔ nu ɖe Eli ŋui?
19 Ŋu le kekem, gake xexea me mekɔ haɖe o; akaɖi gã si wosi ɖe avɔgbadɔa me la gakpɔtɔ le keklẽm. Le fɔŋli fe ɖoɖoeziɣi ma me la, Samuel se gbe aɖe wòyɔ eŋkɔ. Esusui be amegãɖeɖi Eli, si fe ŋkuwo le tsitsim lae. Samuel fɔ enumake, eye “wòfu du” yi egbɔ. Kpɔe ɖa le susu me, be ɖevi sia le afɔ fuflu hele du dzi ɖo ta Eli gbɔ be yeakpɔe ɖa be nu kae yeate ŋu awɔ nɛ hã. Ðe mewɔ dɔ ɖe dziwò ŋutɔ be Samuel dea bubu Eli ŋu heléa be nɛ nyuie alea oa? Togbɔ be Eli wɔ nu vɔ̃ geɖe hã la, egakpɔtɔ nye nunɔlagã si Yehowa ɖo.—1 Sam. 3:2-5.
20 Samuel yi ɖanyɔ Eli gblɔ nɛ be: “Nyee nye si, elabena èyɔm.” Gake Eli gblɔ nɛ be negbugbɔ yi ɖamlɔ anyi, elabena yemeyɔe o. Gake wogayɔe ake zi gbɔ zi eve! Mlɔeba Eli de dzesi nu si tututu nɔ dzɔdzɔm. Ɣemaɣi la, Yehowa meganaa ame aɖeke kpɔa ŋutega alo gblɔa nya ɖi na efe dukɔa abe tsã ene o, eye woawo ŋutɔwo hã nya nu si tae. Gake Eli de dzesii be Yehowa gadi be yeagblɔ nya aɖe, eye fifia, edi be yeafo nu to ɖevi sia dzi! Eli gblɔ na Samuel be negbugbɔ yi ɖamlɔ anyi, eye wòfiae mɔ nyuitɔ si wòatɔ ne wogayɔe ake. Eya ta Samuel trɔ yi ɖamlɔ anyi. Etefe medidi o, egase gbea gayɔe ake be: “Samuel! Samuel!” Ðevi la ɖo eŋu be: “Ƒo nu, wò dɔla kè to ɖi!”—1 Sam. 3:1, 5-10.
21. Aleke míate ŋu ase Yehowa fe gbe egbeae, eye nu ka tae esia wɔwɔ aɖe vi na mí?
21 Azɔ ko Yehowa gakpɔ esubɔla aɖe le Silo si wòate ŋu afo nu na wòasee. Nenemae Samuel ɖo to Yehowa le efe agbe me katã. Ðe wò hã èɖoa to Yehowa nenema? Mele be míanɔ mɔ kpɔm be míase gbe aɖe tso dzifo wòafo nu na mí le zã me hafi míaɖo to o. Le mɔ aɖe nu la, mɔnukpɔkpɔa le ʋuʋu ɖi na mí ɣesiaɣi be Mawu nafo nu na mí egbea. Efe Nya Biblia si de blibo la dzie wòtona. Zi ale si míeɖoa to Mawu hewɔa efe gbe dzi la, zi nenemae míafe xɔse hã asẽe. Aleae wònɔ le Samuel gome.
22, 23. (a) Aleke gbedeasi si Samuel nɔ vɔvɔ̃m gbã be yeagblɔ la va emee? (b) Aleke Samuel fe ŋkɔ ganyɔ le esia megbe?
22 Zã vevi aɖee zã ma nye le Samuel fe agbe me, elabena tso ɣemaɣi, le Silo, ye wòva te sidzedze Yehowa Mawu etɔxɛe heva zu efe nyagblɔɖila kple nyanuɖela. Gbã la, ɖevi la vɔ̃ be yeagblɔ Yehowa fe gbedeasia na Eli, elabena ʋɔnudrɔ̃gbedeasi wònye na efe fomea be nya si wogblɔ ɖi ɖe fome ma ŋu la le eme va ge kpuie. Gake Samuel lé dzi ɖe fo hegblɔe na Eli, eye Eli lɔ̃ ɖe edzi be Mawu nedrɔ̃ ʋɔnu ale si dze eŋu. Etefe medidi o, nya siwo katã Yehowa gblɔ la va eme: Israel viwo kpe aʋa kple Filistitɔwo, wowu Xofni kple Pinexas siaa le ŋkeke ɖeka dzi, eye Eli ŋutɔ hã ku esi wòse be woxɔ Yehowa fe Nubablaɖaka kɔkɔe la.—1 Sam. 3:10-18; 4:1-18.
23 Gake ɖeko nyagblɔɖila wɔnutefe Samuel fe ŋkɔ ganyɔ ɖe edzi wu. Nuŋlɔɖia gblɔ tso eŋu be: “Yehowa nɔ kplii,” eye be Yehowa mena Samuel fe nyagblɔɖiwo dometɔ aɖeke do kpo emevava o.—Xlẽ 1 Samuel 3:19.
“Samuel Yɔ Yehowa”
24. Nyametsotso kae Israel viwo va wɔ emegbe, eye nu ka tae wofe nu vɔ̃a nye ŋkubiãnya?
24 Ðe Israel viwo srɔ̃ Samuel fe kpɔɖeŋua ale be wova te ɖe Yehowa ŋu kplikplikpli hewɔ nutefe nɛa? Kpao. Mlɔeba la, wova tso nya me be yewomedi be nyagblɔɖila dzro nanye ʋɔnudrɔ̃la le yewo nu o. Wodi be yewoanɔ abe dukɔ bubuwo ene, eye woaɖo fia, si nye amegbetɔ, ɖe yewo nu. Yehowa gblɔ na Samuel be wòawɔ wofe didia dzi na wo. Gake ele be wòana Israel viawo nakpɔ ale si gbegbe wofe nu vɔ̃a loloe. Menye amegbetɔ dzro aɖe gbemee wole o, ke boŋ Yehowa ŋutɔ gbem wole! Eya ta eyɔ dukɔa fo fu ɖe Gilgal.
25, 26. Esi amegãɖeɖi Samuel fo Israel viwo nu fu ɖe Gilgal la, aleke wòkpe ɖe wo ŋu wode dzesi ale si gbegbe wofe nu vɔ̃ si wowɔ ɖe Yehowa ŋu la loloe?
25 Na míatrɔ ɖe eŋu azɔ ne míase nya si wògblɔ na Israel le Gilgal gbe ma gbe, le ɣeyiɣi sesẽ ma me ɖa. Samuel si zu amegãɖeɖi ɣemaɣi la ɖo ŋku edzi na Israel viwo le afi ma be yewɔ nutefe tso yefe ɖevime ke. Eyome nuŋlɔɖia gblɔ be: “Samuel yɔ Yehowa.” Ebia Yehowa be wòana dzi naɖe gbe, eye tsi gã aɖe nadza.—1 Sam. 12:17, 18.
26 Be tsi nadza? Le dzomeŋɔlia? Ðe ame aɖe se nya sia kpɔa? Ne ameawo dometɔ aɖe ke ɖi alo ɖu fewu hã la, efe nu aku kpuie. Kasia tsi ɖo, eye xexea me tsyɔ. Tete ya de asi fofo me, eye wònyama nukuwo le agbleawo dzi keŋ. Dzi de asi gbeɖeɖe me sesĩe. Tete tsi kɔ ɖi yoo. Aleke dukɔa wɔ nui? “Dukɔ blibo la vɔ̃ Yehowa kple Samuel ŋutɔ.” Ɛ̃, wode dzesi ale si gbegbe wofe nu vɔ̃a loloe la mlɔeba.—1 Sam. 12:18, 19.
27. Nu kae Yehowa wɔna na ame siwo srɔ̃a Samuel fe xɔse egbea?
27 Gake menye Samuel ye ɖo dukɔ dzeaglã sia fe dzi gbɔ o, ke boŋ efe Mawu Yehowa ye. Samuel xɔ efe Mawu la dzi se tso efe ɖevime ke va de asi na efe amegãkuɣi. Eye Yehowa ɖo etefe nɛ. Yehowa metrɔ o. Egakpena ɖe ame siwo srɔ̃a Samuel fe xɔse egbea la hã ŋu.
^ mm. 5 Ame siwo nye Nasiretɔwo la ɖe adzɔgbe, eye esia bia hã be womano aha muame o, womalũ wofe taɖa hã o. Wo dometɔ akpa gãtɔ ɖe adzɔgbe sia ɣeyiɣi aɖe ko, gake ame ʋɛ aɖewo, abe Simson, Samuel kple Yohanes Amenyrɔɖetsimela ene, nye Nasiretɔwo le wofe agbe me katã.
^ mm. 9 Atie wotsɔ tu kɔkɔefe sia, eye wònye avɔgbadɔ si le dzogoe ene me. Gake nu adodoewoe wotsɔ tui: nyogbalẽwo, avɔ dzeani siwo me wolɔ̃ nu ɖo, kple ati xɔasi siwo ŋu wofa klosalo kple sika ɖo. Wotɔ kpɔ si hã le dzogoe ene me fo xlã kɔkɔefe sia, eye vɔsamlekpui gã aɖe si dzi wosaa vɔ le hã le eme. Edze fãa be emegbe la, wova tu xɔ aɖewo ɖe avɔgbadɔa fe axawo dzi na nunɔlawo. Edze abe xɔ siawo dometɔ ɖeka mee Samuel mlɔna ene.
^ mm. 12 Nuŋlɔɖia gblɔ nu eve siwo me womede bubu Yehowa ŋu le o. Gbãtɔe nye be, Sea gblɔ vɔsalãa fe akpa si nye nunɔlawo tɔ be woaɖu. (5 Mose 18:3) Gake nunɔla vɔ̃ɖi siawo va wɔ ɖoɖo bubu kura le avɔgbadɔa me. Wonana wofe subɔviwo tsɔa gaflo gã aɖe fona ɖe ze si me lãa le fiefiem le la me, eye wotsɔa lãkɔ ɖe sia ɖe si gafloa he do goe la na wo ɖokui! Eveliae nye be, ne amewo tsɔ wofe vɔsalãwo va be woame le vɔsamlekpuia dzi la, nunɔla vɔ̃ɖiawo nana wofe subɔviwo doa ŋɔdzi na ame si tsɔ vɔsaa vɛ, eye wobiana gɔ̃ hã be yewoaxɔ lã mumua hafi woatsɔ lã la fe amiwo asa vɔe na Yehowa.—3 Mose 3:3-5; 1 Sam. 2:13-17.


text: 4 Fia Salomo ɖu fia ɖe Israel blibo la katã dzi.+2 Efe dumegãwoe* nye esi: Azariya, Zadok+ vi ye nye nunɔla;3 Elihoref kple Ahiya, ame siwo nye Sisa viwo, nye agbalẽŋlɔlawo;+ Yehosafat,+ Ahilud vi nye nuŋlɔla;4 Benaya,+ Yehoyada vi le aʋakɔ la nu; Zadok kple Abiatar+ nye nunɔlawo;5 Azariya, Natan+ vi le dɔdzikpɔlawo nu; Zabud, Natan vi nye nunɔla kple fia xɔlɔ̃;+6 Ahisar ye nye afedzikpɔla; eye Adoniram,+ Abda vi le dzizizidɔwɔlawo nu.+7 Salomo ɖo dɔdzikpɔla wuieve ɖe Israel blibo la katã nu, eye woawoe tsɔa nuɖuɖu vanɛ na fia la kple efe afemetɔwo. Wo dometɔ ɖe sia ɖe tsɔa nuɖuɖu vanɛ ɣleti ɖeka le fe ɖeka me.+8 Wofe ŋkɔwoe nye esi: Hur vi ye le Efrayim tonuto la nu;9 Deker vi ye le Makaz, Saalbim,+ Bet-Semes kple Elon-Bet-Hanan nu;10 Hesed vi ye le Arubot nu (etɔe nye Soko kple Hefer-nyigba blibo la katã);11 Abinadab vi ye le Dor togbɛwo katã nu (Eyae ɖe Salomo vinyɔnu Tafat);12 Baana, Ahilud vi ye le Taanak, Megido+ kple Bet-Sean+ blibo la katã, si le Zaretan xa le Yezreel fe anyigbe, tso Bet-Sean va ɖo Abel-Mehola yi Yokmeam+ nuto me la nu;13 Geber vi ye le Ramot-Gilead+ nu (etɔe nye Manase vi Yair+ fe agbadɔkɔfe siwo le Gilead;+ eya kee le Argob+ nuto si le Basan+ nu, wonye du gã blaade siwo ŋu gli kple akɔbligametiwo le);14 Ahinadab, Ido vi ye le Mahanayim+ nu;15 Ahimaaz ye le Naftali nu (eyae ɖe Salomo vinyɔnu bubu si nye Basemat);16 Baana, Husai vi ye le Aser kple Bealot nu;17 Yehosafat, Parua vi ye le Isakar nu;18 Simei,+ Ela vi ye le Benyamin+ nu;19 Geber, Uri vi ye le Gilead-nyigba,+ si nye Amori-fia Sihon+ kple Basan-fia Og+ fe anyigba la nu. Dɔdzikpɔla ɖeka le dɔdzikpɔla bubu siwo katã le anyigbaa dzi la nu.20 Yuda kple Israel sɔ gbɔ kpaŋkpaŋ abe futake ene;+ eye woɖua nu noa nu hekpɔa dzidzɔ.+21 Salomo ɖu fia ɖe fiaɖufewo katã dzi tso Tɔsisi*+ la nu va ɖo Filistitɔwo fe anyigba kple Egipte fe lifo dzi. Wodzɔa nu nɛ, eye wosubɔ Salomo le efe agbemeŋkekewo katã me.+22 Nuɖuɖu si Salomo hiã le fiasã la me gbe sia gbee nye wɔ memee kɔr* blaetɔ̃ kple wɔ kɔr blaade,23 nyi dami ewo, nyi blaeve siwo wokplɔ tso gbeɖufe kple alẽ alafa ɖeka hekpe ɖe zi, sãde, sẽ kple xe damiwo ŋu.24 Elabena ekpɔ ŋusẽ ɖe nu sia nu si le Tɔsisi* la fe go si me la dzi,+ tso Tifsa va se ɖe Gaza,+ tsɔ kpe ɖe fia siwo katã le Tɔsisi la fe go kemɛ dzi, eye wòkpɔ tomefafa le efe nutoawo katã me godoo va kpe.+25 Yuda kple Israel nɔ ŋutifafa me, eye le Salomo fe ŋkekewo katã me la, ame sia ame nɔ efe wainka kple efe gboti te bɔkɔɔ, tso Dan va se ɖe Beer-Seba.26 Salomo wɔ sɔkpo akpe ene* na efe tasiaɖamwo, eye sɔ* akpe wuieve nɔ esi.+27 Dɔdzikpɔla siawo tsɔa nuɖuɖu vanɛ na Fia Salomo kple ame siwo katã ɖua nu le Fia Salomo fe kplɔ̃ ŋu. Wo dometɔ ɖe sia ɖe kple efe ɣleti, eye wokpɔa egbɔ be naneke mehiãna o.+28 Wotsɔa fo kple gbe yia afi si wohiã wo le na sɔwo kple sɔwo fe hawo, wo dometɔ ɖe sia ɖe wɔnɛ abe ale si woɖo nɛ ene.29 Eye Mawu na nunya kple nugɔmesese deto Salomo wòwu gbɔgblɔ, hekpe ɖe dzi si sea nu gɔme ale gbegbe la ŋu.+30 Salomo fe nunya fo Ɣedzefetɔwo katã fe nunya kple Egipte fe nunya blibo la katã ta.+31 Enya nu wu ame bubu ɖe sia ɖe, enya nu wu Ezrahitɔ Etan+ kpakple Heman,+ Kalkol+ kple Darda, siwo nye Mahol viwo; efe ŋkɔ nyɔ le dukɔ siwo katã fo xlã wo la dome.+32 Edo lo akpe etɔ̃,+ eye efe hawo+ le akpe ɖeka kple atɔ̃.33 Efoa nu tso atiwo ŋu, tso seder si le Lebanon dzi va ɖo isop+ gbe si miena ɖe gli ŋu la dzi; eye wòfoa nu tso lãwo,+ xe dzodzoewo,+ nu siwo tana*+ kple tɔmelãwo ŋu.34 Amewo tso dukɔwo katã me va se Salomo fe nunya, eye anyigbadzifia siwo katã se eŋkɔ hã va se efe nunya.+


text:
NYATI SI LE AKPAA DZI | ALAKPANYA SIWO NA AME AÐEWO MELƆ̃ MAWU O
Nyatefe La Ana Ablɔɖe Wò
Gbe ɖeka Yesu nɔ nu fiam le Yerusalem tso Fofoa, Yehowa, ŋu henɔ nu klom le subɔsubɔhakplɔla siwo nɔ anyi le eŋɔli la fe alakpanuwɔwɔ dzi. (Yohanes 8:12-30) Nya si wògblɔ ɣemaɣi la kpena ɖe mía ŋu míenyaa ale si míado Mawu ŋuti dzixɔse siwo me ame geɖe lé ɖe asi egbea la kpɔ. Yesu gblɔ be: “Ne mieyi edzi nɔ nye nya la me la, ekema nye nusrɔ̃lawo mienye vavã, eye miadze si nyatefe la, eye nyatefe la ana ablɔɖe mi.”
“Ne mieyi edzi nɔ nye nya la me.” Yesu fe nya sia nye dzidzenu si míatsɔ ado subɔsubɔhawo fe nufiafiawo kpɔ be wonye “nyatefe” hã. Ne èsee wogblɔ nya aɖe tso Mawu ŋu la, bia ɖokuiwò, ‘Ðe nya sia wɔ ɖeka kple Yesu fe nyawo kpakple nya bubu siwo le Ŋɔŋlɔ Kɔkɔeawo mea?’ Srɔ̃ ame siwo se apostolo Paulo fe nyawo henɔ “Ŋɔŋlɔawo me dzrom tsitotsito gbe sia gbe be nya siawo [nu siwo srɔ̃m wonɔ la] le nenema hã” la fe kpɔɖeŋu.
Marco, Rosa, kple Raymonde, siwo ŋu nya míegblɔ le nyati siawo fe gbãtɔ me la galé ŋku ɖe wofe dzixɔsewo ŋu nyuie esi Yehowa Ðasefowo nɔ Biblia srɔ̃m kpli wo. Nu kae nye wofe susu le nu si wosrɔ̃ ŋu?
Marco: “Ame si srɔ̃ Biblia kple mía kple srɔ̃nye la zã Ŋɔŋlɔawo tsɔ ɖo nya siwo katã míebiae la ŋu. Míafe lɔlɔ̃ na Yehowa va sẽ ɖe edzi, eye mía kple srɔ̃nye dome hã va le kplikplikpli wu tsã!”
Rosa: “Tsã la, mesusui be agbalẽ aɖe si amegbetɔwo ŋlɔ be woatsɔ aɖe ame si Mawu nye la me koe Biblia nye. Gake vivivi la, meva kpɔ nye nyabiasewo fe ŋuɖoɖowo le Biblia me. Fifia, mekpɔe be Ame ŋutɔŋutɔe Yehowa nye. Enye Ame si dzi mate ŋu aka ɖo.”
Raymonde: “Medo gbe ɖa na Mawu be wòakpe ɖe ŋunye madze sii. Esia megbe kpuie la, mía kple srɔ̃nye míeva nɔ Biblia srɔ̃m. Mlɔeba, míeva nya Ame si tututu Yehowa nye. Esi míeva nya Mawu si fomevi wònye la, dzi dzɔ mí wu gbɔgblɔ!”
Menye agbalẽ si kloa nu le alakpanya siwo amewo gblɔna tso Mawu ŋu la dzi koe Biblia nye o, ke egblɔa nyatefea ku ɖe efe nɔnɔme nyoameŋuwo hã ŋu. Mawu fe Nya si efe gbɔgbɔ ʋã amewo woŋlɔ ye wònye, eye ekpena ɖe mía ŋu be “míanya nu siwo Mawu na mí dɔmenyotɔe la.” (1 Korintotɔwo 2:12) Ðe manyo be wò ŋutɔ nàxlẽ nu tso nya vevi siwo ame geɖe biana ku ɖe Mawu, efe tameɖoɖo kple ale si wòdi be etsɔme nanɔ na mí ŋu oa? Xlẽ nyabiase siawo dometɔ aɖewo fe ŋuɖoɖowo le Internet dzi le yevugbe me, le tefe si nye “Bible Teachings > Bible Questions Answered” le www.jw.org. Àte ŋu ato Internet dzi abia hã be Yehowa Ðasefowo nava srɔ̃ Biblia kpli ye alo nàgblɔe na wo dometɔ ɖeka. Míeka ɖe edzi be esia wɔwɔ ana wòanɔ bɔbɔe na wò be nàlɔ̃ Mawu wu ale si nèsusui gɔ̃ hã.


text:
Ðe Ame Kukuwo Agava Nɔ Agbe Akea?
Ðe nàɖo eŋu be . . .
ɛ̃a?
aoa?
yemenya oa?
NYA SI BIBLIA GBLƆ
“Tsitretsitsi li.”
VI KAE ESIA AÐE NA WÒ?
Afa akɔ na wò ne wò ame vevi aɖe ku.
Ana be màganɔ vɔvɔ̃m na ku wu ale si dze o.
Mɔkpɔkpɔ si ŋu kakaɖedzi le asu asiwò be àgava wɔ ɖeka kple wò ame vevi siwo ku la ake.
ÐE MÍATE ŊU AKA ÐE NYA SI BIBLIA GBLƆ DZIA?
Ɛ̃, míate ŋu aka ɖe edzi, le susu etɔ̃ ta:
Mawu gbɔe agbe dzɔ tso. Biblia gblɔ tso Yehowa Mawu ŋu be: “Gbɔwò agbedzɔfe le.” (Psalmo 36:10; Dɔwɔwɔwo 17:24, 25) Esi Mawue na agbe nu gbagbewo katã ta la, ŋusẽ le esi be ne ame ku la, ate ŋu ana wòagava nɔ agbe ake.
Mawu fɔ ame kukuwo ɖe tsitre le blema. Biblia fo nu tso ame vovovo enyi siwo ku gake wofɔ wo ɖe tsitre wogava nɔ agbe le anyigba dzi la ŋu; ŋutsuwo, nyɔnuwo, ɖeviwo, kple ame tsitsiwo siaa le wo dome. Wo dometɔ aɖewo ku ɣeyiɣi kpui aɖe megbe koe wofɔ wo ɖe tsitre, gake wo dometɔ ɖeka ya nɔ yɔdo me ŋkeke ene sɔŋ!
—Yohanes 11:39-44.
Mawu di vevie be yeagafɔ ame kukuwo ɖe tsitre ake. Yehowa lé fu ku; eyɔe be futɔ. (1 Korintotɔwo 15:26) Ele ‘edzrom vevie’ be yeaɖe futɔ sia ɖa; edi be yeato tsitretsitsia dzi aɖu ku dzi. Ame aɖewo le efe susu me, siwo wòdi vevie be yeafɔ ɖe tsitre ahakpɔ wo woagava nɔ agbe le anyigba dzi ake.
—Hiob 14:14, 15.
BU NYA SIA ŊU KPƆ
Nu ka tae míetsina kua amegã hekuna?
Biblia ɖo nya sia ŋu le 1 MOSE 3:17-19 kple ROMATƆWO 5:12.


text:
TA WUIATƆ̃
Subɔsubɔ si Dzea Mawu Ŋu
Ðe subɔsubɔhawo katã dzea Mawu ŋua?
Aleke míawɔ adze si subɔsubɔha vavãtɔ?
Amekawoe nye Mawu subɔla vavãwo le anyigba dzi egbea?
1. Viɖe kae míakpɔ ne míesubɔ Mawu alesi dze?
YEHOWA MAWU tsɔa ɖe le eme na mí vevie eye wòdi be mɔfiame si yenaa mí lɔlɔ̃tɔe la naɖe vi na mí. Ne míesubɔe alesi dze la, míakpɔ dzidzɔ geɖe le agbe me eye míafo asa na kuxi geɖe hã. Azɔ hã, ayra mí eye wòakpe ɖe mía ŋu. (Yesaya 48:17) Gake subɔsubɔha gbogbo aɖewo li siwo gblɔna be yewofiaa nyatefea tso Mawu ŋu. Evɔ nusi wofiana ku ɖe amesi Mawu nye kple nusi wòdi tso mía si ŋu la to vovo kura tso wo nɔewo gbɔ.
2. Aleke míawɔ anya mɔ nyuitɔ si dzi míato asubɔ Yehowa, eye kpɔɖeŋu kae akpe ɖe mía ŋu be esia me nakɔ na mí?
2 Aleke nàwɔ anya mɔ nyuitɔ si dzi nàto asubɔ Yehowa? Mehiã be nàsrɔ̃ nu tso subɔsubɔha siwo katã li fe nufiafiawo ŋu ahatsɔ wo asɔ kple wo nɔewo hafi anya o. Nusi wòhiã be nàwɔ koe nye be nàsrɔ̃ nusi tututu Biblia fia tso subɔsubɔha vavãtɔ ŋu. Míawɔ esia fe kpɔɖeŋu ale: Ga manyomanyo alo kantafit si amewo tso le bebeme bɔ ɖe dukɔ geɖe me. Ne wode dɔ asi na wò be nàtia ga manyomanyo mawo tso nyuiawo dome la, aleke nàwɔ akpɔ wo adze sii? Ðe wòhiã be nàlé ga manyomanyo fomevi vovovo siwo li la katã fe nɔnɔme ɖe susu mea? Mehiã o. Anyo wu ne èzã ɣeyiɣia tsɔ srɔ̃ nu tso alesi ga nyuia fe nɔnɔme le boŋ ŋu. Ne ènya nusiwo ade dzesi ga nyuia vɔ la, ekema àte ŋu akpɔ manyomanyoawo adze sii bɔbɔe. Nenema ke ne míesrɔ̃ alesi míawɔ akpɔ subɔsubɔha vavãtɔ adze sii la, ana míate ŋu akpɔ alakpasubɔsubɔhawo hã adze sii bɔbɔe.
3. Nukae Yesu gblɔ be ele be míawɔ hafi Mawu nakpɔ ŋudzedze ɖe mía ŋu?
3 Ele vevie be míasubɔ Yehowa le mɔ si dze eŋu nu. Ame geɖe xɔe se be subɔsubɔhawo katã dzea Mawu ŋu, gake menye nenemae Biblia fia kura o. Egbɔgblɔ kple nu be Kristotɔe yenye ɖeɖe kura gɔ̃ hã mesu o. Yesu gblɔ be: “Menye amesiame, si le gbɔgblɔm nam bena: Afetɔ! Afetɔ! ayi ɖe dzifofiaɖufe la me o, negbe amesi le Fofonye, si le dzifowo la, fe lɔlɔ̃nu wɔm la koe.” Eyata hafi Mawu nakpɔ ŋudzedze ɖe mía ŋu la, ele be míasrɔ̃ nusi Mawu di tso mía si eye míawɔ ɖe edzi. Yesu yɔ amesiwo mewɔa Mawu fe lɔlɔ̃nu o la be wonye “nu madzɔmadzɔ wɔlawo.” (Mateo 7:21-23) Viɖe ŋutɔŋutɔ aɖeke mele alakpasubɔsubɔ ŋu o, abe alesi ko viɖe mele ga manyomanyo hã ŋu o ene. Esi vloe wue nye be, alakpasubɔsubɔhawo kplɔa ame yia afɔku me.
4. Nukae Yesu fia tso mɔ eveawo ŋu, eye afikae mɔawo dometɔ ɖesiaɖe kplɔa ame yinae?
4 Yehowa tsɔ agbe mavɔ fe mɔnukpɔkpɔ ɖo amesiame si le anyigba dzi la ŋkume. Gake hafi míakpɔ agbe mavɔ le Paradiso me la, ele be míasubɔ Mawu le mɔ nyuitɔ nu eye míanɔ agbe fifia abe alesi wòdi ene. Nublanuitɔe la, ame geɖe gbe esia wɔwɔ. Esia tae Yesu gblɔ be: “Miyi ɖe agbo bii la me; elabena agbo la keke, eye mɔ la le gbadza, si kplɔa amewo yina ɖe tsɔtsrɔ̃ me, eye ame geɖewo nye amesiwo le edzi yina ɖe eme. Elabena agbo la le biie, eye mɔ la hã xaxa, si kplɔa amewo yina ɖe agbe la me, eye ame ʋɛwo nye amesiwo kpɔnɛ.” (Mateo 7:13, 14) Subɔsubɔha vavãtɔ kplɔa ame yia agbe mavɔ me. Alakpasubɔsubɔ ya kplɔa ame yia tsɔtsrɔ̃ me. Yehowa medi be ame aɖeke natsrɔ̃ o, ema tae wòle mɔnukpɔkpɔ nam amewo katã le afisiafi be woasrɔ̃ nu tso ye ŋu ɖo. (Petro II, 3:9) Eyata nya lae nye be alesi míesubɔa Mawui ana míakpɔ agbe loo alo ana míatsrɔ̃.
ALESI NÀWƆ AKPƆ SUBƆSUBƆHA VAVÃTƆ ADZE SII
5. Aleke míawɔ akpɔ amesiwo le subɔsubɔha vavãtɔ me adze sii?
5 Aleke míawɔ ake ɖe ‘agbe mavɔ mɔ’ la ŋu? Yesu gblɔ be amesiwo le subɔsubɔha vavãtɔ me fe agbenɔnɔ ye ade dzesi wo. Egblɔ be: “Mitsɔ wofe tsetsewo dze si wo. . . . Ati nyui sia ati nyui tsea ku nyui.” (Mateo 7:16, 17) Ne míagblɔe bubui la, míate ŋu akpɔ amesiwo le subɔsubɔha vavãtɔ me adze sii to wofe dzixɔsewo kple wofe agbenɔnɔ dzi. Togbɔ be amesiwo le subɔsubɔha vavãtɔ me mede blibo o eye wowɔa vodada hã la, fufofo bliboa katã dzea agbagba be yewoawɔ Mawu fe lɔlɔ̃nu. Na míadzro nu ade aɖewo siwo ade dzesi amesiwo le subɔsubɔha vavãtɔ me la me akpɔ.
6, 7. Aleke Mawu subɔlawo bua Biblia lae, eye aleke Yesu ɖo kpɔɖeŋu le esia gomee?
6 Biblia la dzie Mawu subɔla vavãwo tua wofe nufiafiawo ɖo. Biblia ŋutɔ gblɔ be: “Ŋɔŋlɔ sia ŋɔŋlɔ, si tso Mawu fe gbɔgbɔ me la, enyo hã na nufiafia, na mokaka, na ɖɔɖɔɖo, na amehehe, si le dzɔdzɔenyenye me, bene Mawu fe ame la nade blibo, eye wòanɔ dzadzraɖoɖi hena dɔ nyui sia dɔ nyui wɔwɔ.” (Timoteo II, 3:16, 17) Apostolo Paulo ŋlɔ na nɔvia Kristotɔwo be: “Esime miexɔ mawunya, si miese le mía nu la, miexɔe abe amewo fe nya ene o, ke boŋ abe Mawu fe nya ene, abe alesi wònye Mawu fe nya vavã . . . ene.” (Tesalonikatɔwo I, 2:13) Eyata menye amegbetɔwo fe nukpɔsusuwo alo wofe kɔnuwo dzie wotu subɔsubɔha vavãtɔ fe dzixɔsewo kple nuwɔnawo ɖo o. Ke boŋ Mawu fe Nya, Biblia, si tso gbɔgbɔ me, dzie wotui ɖo.
7 Yesu Kristo ɖo kpɔɖeŋu nyuitɔ ɖi esi wòtu efe nufiafiawo ɖe Mawu fe Nya la dzi. Esi wònɔ gbe dom ɖa na Fofoa si le dzifo la, egblɔ nɛ be: “Wò nya la enye nyatefe.” (Yohanes 17:17) Yesu xɔ Mawu fe Nya la dzi se, eye nusianu si wòfia wɔ ɖeka kple nusiwo le Ŋɔŋlɔawo me. Yesu gblɔna enuenu be: “Woŋlɔ ɖi bena.” (Mateo 4:4, 7, 10) Ne Yesu gblɔ nya ma ko la, eyɔa nya siwo le ŋɔŋlɔ aɖe me. Nenema kee Mawu fe ame siwo li egbea mefiaa woa ŋutɔwo fe susuwo o. Woxɔe se be Mawu fe Nyae Biblia la nye, eyata wotua wofe nufiafiawo ɖe emenyawo dzi pɛpɛpɛ.
8. Tadedeagu na Yehowa bia be woawɔ nuka?
8 Amesiwo le subɔsubɔha vavãtɔ me la subɔa Yehowa ɖeka ko eye wofiaa efe ŋkɔa amewo. Yesu gblɔ be: “Afetɔ [Yehowa], wò Mawu la, nade ta agu na, eye eya ɖeka ko nasubɔ.” (Mateo 4:10) Eyata Yehowa ɖeka koe Mawu subɔlawo dea ta agu na. Tadedeagu fe akpa aɖee wònye be woana amewo nanya Mawu vavã la fe ŋkɔ kple amesi tututu wònye. Psalmo 83:19 gblɔ be: “Ŋkɔwòe nye Yehowa, eye wò ɖeɖe koe ɖo kpo ɖe anyigba blibo la dzi!” Yesu ɖo kpɔɖeŋu ɖi na mí esi wòkpe ɖe amewo ŋu wonya Mawu fe ŋkɔ, abe alesi eya ŋutɔ gblɔe le gbedodoɖa me ene be: “Meɖe wò ŋkɔ la ɖe go fia amesiwo nèɖe tso xexeame nam.” (Yohanes 17:6) Nenema kee egbea amesiwo le subɔsubɔha vavãtɔ me fiaa amewo be woanya Mawu fe ŋkɔ, efe tameɖoɖowo, kple efe nɔnɔmewo.
9, 10. Mɔ kawo nue Kristotɔ vavãwo ɖea lɔlɔ̃ fiaa wo nɔewo le?
9 Mawu fe amewo ɖea lɔlɔ̃ vavãtɔ fiaa wo nɔewo. Yesu gblɔ be: “Esia me amewo katã woanyae le bena, nye nusrɔ̃lawo mienye, ne lɔlɔ̃ le mia dome.” (Yohanes 13:35) Lɔlɔ̃ sia nɔ fe alafa gbãtɔ me Kristotɔwo dome. Lɔlɔ̃ sia si Mawu fia wo la nɔa wo me eɖanye gbegbɔgblɔ kae wodona, ɖofe kae wole, alo dukɔ ka mee wotso o, eye wòtea wo vaa nɔviwo dome ɖekawɔwɔ sẽŋu aɖe si me megblẽna o me. (Kolosetɔwo 3:14) Míekpɔa nɔviwo fe habɔbɔ si me tɔwo lɔ̃a wo nɔewo alea le alakpasubɔsubɔhawo me o. Nukatae míegblɔe alea? Wowua wo nɔewo le dukɔ me masɔmasɔwo alo gbegbɔgblɔ vovovo dolawo dome masɔmasɔwo ta. Gake Kristotɔ vavãwo ya metsɔa lãnuwo ɖe wo nɔvi Kristotɔwo alo ame bubu aɖeke ŋu o. Biblia la gblɔ be: “Esia me mawuviwo kple abosamviwo dze fã le. Amesiame, si mewɔa nu dzɔdzɔe o, kple amesi ke melɔ̃a nɔvia o la, metso Mawu me o. . . . [Ele be] míalɔ̃ mía nɔewo; menye abe Kain, si tso vɔ̃ɖitɔ la me, eye wòwu nɔvia la ene o.”—Yohanes I, 3:10-12; 4:20, 21.
10 Nyatefee wònye be lɔlɔ̃ vavã si anɔ ame me mefia be woagawu ame o ko evɔ o. Kristotɔ vavãwo zãa wofe ɣeyiɣi, ŋusẽ, kple nunɔamesiwo hã tsɔ kpena ɖe amewo ŋu eye wodea dzi fo na wo nɔewo. (Hebritɔwo 10:24, 25) Wokpena ɖe wo nɔewo ŋu ne woɖo xaxa me, eye woɖia anukware na amewo katã. Le nyatefe me la, wowɔna ɖe Biblia fe nuxlɔ̃ame si gblɔ be ‘woawɔ nyui na amesiame’ dzi le wofe agbenɔnɔ me.—Galatiatɔwo 6:10.
11. Nukata wòle vevie be woaxɔ Yesu Kristo be eya dzie Mawu ato ana ɖeɖe amewo?
11 Kristotɔ vavãwo xɔ Yesu Kristo be eya dzie Mawu ato ana ɖeɖe amewo. Biblia gblɔ be: “Menye ame bubu aɖeke me xɔxɔ la le o; elabena ŋkɔ bubu aɖeke mele dzifoa te, si wona amegbetɔwo, le esi me wòle be, míakpɔ xɔxɔ la le o.” (Dɔwɔwɔwo 4:12) Míekpɔe le Ta 5 lia me be Yesu tsɔ efe agbe xe tafee ɖe amefomea me tɔ toɖolawo ta. (Mateo 20:28) Azɔ hã Yesue nye amesi Mawu tia be wòanye dzifo Fiaɖufea fe Fia si aɖu anyigba bliboa dzi. Hafi míakpɔ agbe mavɔ la, Mawu di be míaɖo to Yesu ahawɔ ɖe efe nufiamewo dzi. Esia tae Biblia gblɔ be: “Amesi xɔa Via dzi sena la, agbe mavɔ le esi; amesi meɖoa to Via o la, makpɔ agbe o.”—Yohanes 3:36.
12. Nukae wòfia be woaganye xexeame fe akpa aɖeke o?
12 Mawu subɔla vavãwo menye xexe sia fe akpa aɖeke o. Esi wokplɔ Yesu yi ʋɔnui le Roma-dziɖula Pilato ŋkume la, egblɔ be: “Nye fiaɖufe metso xexe sia me o.” (Yohanes 18:36) Eyata dukɔ ka ke mee Yesu yomedzela vavãwo ɖale o, womedea akpa aɖeke dzi kura le xexe sia me dunyahenyawo me o, elabena Fiaɖufe si le dzifo la teviwoe wonye. Womefoa wo ɖokui ɖe xexe sia me ʋawɔwɔwo me o. Gake Yehowa subɔlawo mexea mɔ ɖe nusi ame bubuwo ya di be yewoawɔ, abe dunyaheha aɖe me nɔnɔ, dziɖuɖu fe ɖofe aɖe didi, alo akɔdada ene, nu o. Mawu subɔla vavãwo medea akpa aɖeke dzi le dunyahenyawo me o, ke hã, wowɔna ɖe dukɔa fe sewo dzi pɛpɛpɛ. Nukatae? Elabena Mawu fe Nya la de se na wo be ‘woabɔbɔ wo ɖokui na dziɖuɖu siwo ŋusẽ li na.’ (Romatɔwo 13:1) Ne edzɔ be nusi dukɔ aɖe fe dziɖulawo bia be woawɔ la tsi tre ɖe nusi Mawu bia be woawɔ ŋu la, Mawu subɔla vavãwo srɔ̃a apostoloawo fe kpɔɖeŋu, amesiwo gblɔ be: “Ele be, woabu Mawu awu amewo.”—Dɔwɔwɔwo 5:29; Marko 12:17.
13. Aleke Yesu yomedzela vavãwo bua Mawu fe Fiaɖufeae, eye le esia ta nukae wowɔna?
13 Yesu yomedzela vavãwo ɖea gbefã be Mawu fe Fiaɖufeae nye amefomea fe mɔkpɔkpɔ ɖeka kolia. Yesu gblɔe ɖi be: “Woaɖe gbefã fiaɖufeŋutinya nyui sia afia amewo le xexe blibo la katã me, bena wòanye ɖaseɖiɖi na dukɔwo katã, eye ekema nuwuwu aɖo.” (Mateo 24:14) Yesu Kristo yomedzela vavãwo medea dzi fo na amewo be woakpɔ dziɖula siwo nye amegbetɔwo sinu hena wofe kuxiwo gbɔ kpɔkpɔ o, ke boŋ woɖea gbefã be Mawu fe Fiaɖufe si le dzifo koe nye amefomea fe mɔkpɔkpɔ. (Psalmo 146:3) Dziɖuɖu dzɔdzɔe mae Yesu nɔ mía fiam be míado gbe ɖa abia be wòava esi wògblɔ be: “Wò fiaɖufe nava! Woawɔ wò lɔlɔ̃nu le anyigba dzi, sigbe alesi wowɔna le dzifo ene!” (Mateo 6:10) Mawu fe Nya la gblɔe ɖi be Fiaɖufe ma si le dzifo “agbã fiaɖufe [siwo li fifia] katã, eye wòagblẽ wo, ke eya ŋutɔ anɔ anyi tegbee.”—Daniel 2:44.
14. Subɔsubɔha kae nèkpɔ be woawoe ɖo mawusubɔla vavãwo fe nudidiawo gbɔ?
14 Va ɖo afisia la, bia ɖokuiwò be: ‘Subɔsubɔha kae tua efe nufiafia ɖesiaɖe ɖe Biblia dzi eye wòfiaa Yehowa fe ŋkɔ amewo? Habɔbɔ ka me tɔwoe ɖea lɔlɔ̃ fiaa wo nɔewo abe alesi Mawu fia wo ene, siwo xɔa Yesu dzi sena, siwo menye xexeame fe akpa aɖeke o, eye woɖea gbefã be Mawu fe Fiaɖufeae nye amefomea fe mɔkpɔkpɔ vavã ɖeka kolia? Le subɔsubɔha siwo katã le anyigba dzi dome la, wo dometɔ kae ɖo nudidi siawo katã gbɔ?’ Eme kɔ fã be Yehowa Ðasefowoe.—Yesaya 43:10-12.
NUKAE NÀWƆ?
15. Nuka dim Mawu le tsɔ kpe ɖe exɔxɔse be eyama li ŋu?
15 Mawu dzixɔxɔse ɖeɖe dzaa mefia be ame fe nu adze eŋu o. Le nyatefe me la, Biblia gblɔ be gbɔgbɔ vɔ̃wo gɔ̃ hã xɔe se be Mawu li. (Yakobo 2:19) Gake edze fã be womewɔa Mawu fe lɔlɔ̃nu o, eyata Mawu mekpɔa ŋudzedze ɖe wo ŋu o. Be Mawu nakpɔ ŋudzedze ɖe mía ŋu la, menye ɖeko wòle be míaxɔ edzi ase ko evɔ o, ke ele be míawɔ efe lɔlɔ̃nu hã. Ehiã hã be míado le alakpasubɔsubɔ me ava subɔsubɔha vavãtɔ me.
16. Nukae wòle be ame nawɔ tso alakpasubɔsubɔhawo fe nuwɔnawo ŋu?
16 Apostolo Paulo ɖee fia be mele be míakpɔ gome le alakpasubɔsubɔhawo fe nuwɔna aɖeke me o. Eŋlɔ bena: “Mido go le wo dome, eye miɖe mia ɖokui ɖa, Afetɔ la gblɔe, eye migaka asi nu makɔmakɔ ŋuti o, eye nye la maxɔ mi.” (Korintotɔwo II, 6:17; Yesaya 52:11) Eyata Kristotɔ vavãwo tsria nuwɔna ɖesiaɖe si do fome kple alakpasubɔsubɔ.
17, 18. Nukae nye “Babilon gã la,” eye nukatae wòhiã kpata be ‘woado go tso eme’?
17 Biblia ɖee fia be alakpasubɔsubɔha vovovoawo katã le “Babilon gã la” me. * (Nyaɖeɖefia 17:5) Ŋkɔ ma na míeɖoa ŋku blema Babilon dugã la dzi, afisi alakpasubɔsubɔ dze egɔme tsoe le Noa fe ŋkekea me Tsiɖɔɖɔa megbe. Nufiafia kple nuwɔna siwo le alakpasubɔsubɔhawo me egbea la dometɔ geɖe dze egɔme tso blema ke le Babilon. Le kpɔɖeŋu me, Babilontɔwo dea ta agu na mawuɖekaetɔ̃, alo mawu etɔ̃ fokpliwo. Egbea Mawuɖekaetɔ̃ fe nufiafia koŋue nye subɔsubɔha geɖe fe nufiafia vevitɔ. Gake Biblia fia eme kɔ fã be Mawu vavã ɖeka, Yehowa, koe li, eye be Yesu Kristo enye Via. (Yohanes 17:3) Babilontɔwo xɔe se hã be luʋɔ makumaku aɖe le amegbetɔwo si si yia edzi nɔa agbe le ku megbe eye be ate ŋu ava kpe fu le tefe aɖe si wowɔa fu amewo le. Egbea wofiaa luʋɔ alo gbɔgbɔ makumaku si ate ŋu ava kpe fu le dzomavɔ me fe dzixɔse sia le subɔsubɔha akpa gãtɔ me.
18 Esi wònye be blema Babilontɔwo fe subɔsubɔ va kaka ɖe xexeame katã ta la, woate ŋu ayɔ egbegbe alakpasubɔsubɔ fe xexemefiaɖufea be Babilon Gã wòasɔ. Eye Mawu gblɔe ɖi be alakpasubɔsubɔhawo fe fiaɖufe sia fe nuwuwu ava zi ɖeka kpoyi. (Nyaɖeɖefia 18:8) Eyata èkpɔ nusita wòle vevie be nàɖe ɖokuiwò ɖa tso Babilon Gã la fe nuwɔna ɖesiaɖe mea? Yehowa Mawu di be ‘nàdo go tso eme’ kaba esi ɣeyiɣia gakpɔtɔ li na esia wɔwɔ.—Nyaɖeɖefia 18:4.
19. Viɖe kae Yehowa subɔsubɔ ana nàkpɔ?
19 Ne èwɔ nyametsotso be yeado le alakpasubɔsubɔ me la, ame aɖewo magalɔ̃ wò nya o. Gake ne èwɔ ɖeka kple Yehowa fe amewo subɔe la, viɖe si nàkpɔ asɔ gbɔ boo wu nusianu si ato ŋuwò fifia. Abe alesi wònɔ le Yesu fe nusrɔ̃la gbãtɔwo, amesiwo gblẽ nu bubuwo ɖi heva dze eyome, gome ene la, àva kpɔ gbɔgbɔ me nɔviŋutsu kple nɔvinyɔnu geɖe. Àva zu xexeame katã fe fome gã si me tɔwo nye Kristotɔ miliɔn geɖe siwo ɖea lɔlɔ̃ vavãtɔ fiaa wo nɔewo la dometɔ ɖeka. Eye mɔkpɔkpɔ dodzidzɔname sia asu asiwò be nànɔ ‘agbe mavɔ le nuɖoanyi si gbɔna me.’ (Marko 10:28-30) Ðewohĩ le ɣeyiɣi aɖe megbe la, amesiwo gbe wò le wò dzixɔsewo ta ava dzro Biblia fe nufiafiawo me eye woawo hã woava zu Yehowa subɔlawo.
20. Mɔkpɔkpɔ kae le amesiwo le subɔsubɔha vavãtɔ me la si ɖe etsɔme ŋu?
20 Biblia fia nu be etefe madidi o, Mawu ahe nuɖoanyi vɔ̃ɖi sia ava nuwuwui eye wòana nuɖoanyi dzɔdzɔe yeye si le efe Fiaɖufea fe dziɖuɖu te la naxɔ ɖe etefe. (Petro II, 3:9, 13) Aleke gbegbe xexe ma me nɔnɔ avivii enye si! Eye le nuɖoanyi yeye dzɔdzɔe ma me la, subɔsubɔ ɖeka pɛ koe anɔ anyi, si nye tadedeagu vavãtɔ ɖeka kolia la. Ðe nunya manɔ eme be nàwɔ afɔɖeɖe siwo hiã la fifia be nàva wɔ ɖeka kple amesiwo le subɔsubɔha vavãtɔ me oa?
^ mm. 17 Àkpɔ nyatakaka bubuwo ku ɖe nusita Babilon Gã la tsi tre ɖi na alakpasubɔsubɔ fe xexemefiaɖufe ŋu le Megbenyawo me, le axa 219-20.


text:
NYATI SI LE AKPAA DZI | ÐE AME AÐE ATE ŊU ANYA ETSƆMEA?
Etsɔmegbɔgblɔɖi
—Ðewo Va Eme, Geɖe Do Kpo Nu
Àdi be yeanya wò etsɔmea? Ame geɖe dina be yewoanya yewofe etsɔme. Ame aɖewo gblɔa ale si nuwo ava nɔ le etsɔme ɖi, gake menye ɣesiaɣie wòvaa eme o. Kpɔ efe kpɔɖeŋu aɖewo ɖa:
DZƆDZƆMEŊUTINUNYALAWO wɔa mɔ̃ deŋgɔwo ŋu dɔ hezãa ga geɖe be yewoagblɔ ale si nuwo ava nɔ le etsɔme ɖi. Le kpɔɖeŋu me, wogblɔa ale si ɖifofo anyigbaa ava gblẽ nui ɖi, eye wogblɔnɛ nenye be tsi adza ŋufɔke le miafe nutoa me loo alo madza o.
ASITSATSA ŊUTI NUNYALA BIBIWO gblɔa ale si asitsanyawo kple dunyahenyawo ava yii ɖi. Wobua Warren Buffet, si hã nye kesinɔtɔ gã siwo le xexea me la dometɔ ɖeka, be enye ame si fe aɖaŋuɖoɖowo dzi woate ŋu aka ɖo le asitsanyawo me, elabena ekpɔa dzidzedze le efe gasitsatsawo me. Numekula bubu si ŋkɔe nye Nate Silver la léa ŋku ɖe akɔntabubuwo ŋu be yeagblɔ nya ɖi tso nu sia nu kloe ŋu, tso Amerika fe dukplɔnyawo dzi va ɖo nunana siwo Hollywood fefewɔlawo xɔna dzi.
BLEMANUŊLƆÐIWO nye nu bubu siwo dzi amewo tona be yewoagblɔ etsɔme ɖi. Ame aɖewo gblɔna be Michel de Notredame (Nostradamus) si nɔ anyi le fe alafa 16 lia me fe nuŋlɔɖi gbadzaa la me nyawo le eme vam egbea. Ame aɖewo hã gblɔe va yi be Mayawo fe ɣletikɔntabubu fe ŋkeke mamlɛtɔ si dze December 21, 2012 dzi la, anye tɔtrɔ gã dziŋɔwo fe dzesi.
SUBƆSUBƆHAKPLƆLAWO hã gblɔa etsɔme dovoɖinamewo ɖi ɣeaɖewoɣi tsɔ xlɔ̃a nu amewo ale be ame geɖe nava dze wo yome. Harold Camping si gblɔ xexea fe tsɔtsrɔ̃ ŋu nya ɖi la kple efe nusrɔ̃lawo ɖe gbefãe wòde didife ke be anyigbaa atsrɔ̃ le fe 2011 me. Gake edze fãa be efe nyawo zu tofloko, elabena xexea kpɔtɔ li.
GBƆGBƆYƆLAWO fua asi akɔ be etsɔmegbɔgblɔɖi fe ŋutete tɔxɛwo le yewo si. Edgar Cayce kple Jeane Dixon siaa gblɔ nya aɖewo ɖi tso fe alafa 20 lia ŋu, eye wova eme hã. Gake wo ame evea siaa gblɔ nya geɖewo hã ɖi siwo meva eme o. Le kpɔɖeŋu me, Dixon gblɔe ɖi be Xexemeʋa III afe ati le fe 1958 me, eye Cayce hã gblɔe ɖi be atsiafu aɖe New York dugã la le fe 1970-awo fe domedomee.
Gake ɖe mɔ aɖe li si dzi nàto anya etsɔme vavã? Biabia nyui aɖee nye ema. Ne ɖe nàte ŋu anya ale si nuwo ava nɔ le etsɔme la, esia ana nàwɔ tiatia nyuiwo le agbe me.


text: 33 Manase+ xɔ fe wuieve esime wòzu fia, eye wòɖu fia fe blaatɔ̃ vɔ atɔ̃ le Yerusalem.+2 Ewɔ nu si nye vɔ̃ le Yehowa ŋkume, edze dukɔ siwo Yehowa nya le Israel-viwo ŋgɔ la fe ŋunyɔnuwo yome.+3 Egbugbɔ nuxefe siwo fofoa Hizkiya gbã la tu,+ eɖi vɔsamlekpuiwo na Baalwo, ewɔ Aserawo,* eye wòde ta agu na dzifonuwo* katã hesubɔ wo.+4 Eɖi vɔsamlekpuiwo ɖe Yehowa fe afe,+ si ŋu Yehowa gblɔ le be, “Nye ŋkɔ anɔ Yerusalem tegbee” la me.+5 Eɖi vɔsamlekpuiwo na dzifonuwo katã, le Yehowa fe afe la fe xɔxɔnu eveawo.+6 Ena eya ŋutɔ viawo to dzo me+ le Hinom Vi Ƒe Bali la me;+ eye wòwɔ akunya+ heka afa, esa dzo, eye wòɖo ŋɔliyɔlawo kple nukalawo.+ Ewɔ nu vɔ̃ɖi geɖe le Yehowa ŋkume tsɔ do dziku nɛ.7 Etsɔ legba si wòwɔ la da ɖe Mawu vavã fe afe la me,+ afe si ŋu Mawu gblɔ le na David kple via Salomo be: “Afe sia me kple Yerusalem, si metia le Israel-toawo katã dome, ye matsɔ nye ŋkɔ aɖo tegbee.+8 Eye nyemagaɖe Israel fe afɔ ɖa le anyigba si metsɔ na wo tɔgbuiwo la dzi o, nenye be wolé Sewo, ɖoɖowo kple ʋɔnudrɔ̃ɖoɖo siwo katã mena wo to Mose dzi, me ɖe asi pɛpɛpɛ ko.”9 Manase ble Yuda kple Yerusalem nɔlawo wowɔ nu vɔ̃ɖi wu dukɔ siwo Yehowa tsrɔ̃ ɖa gbidii le Israel-viwo ŋgɔ.+10 Eye Yehowa yi edzi nɔ nu fom na Manase kple efe dukɔ la, ke wometsɔ ɖeke le eme o.+11 Eya ta Yehowa na Asiria-fia fe aʋakplɔlawo va dze wo dzi, eye wode ga Manase hee do goe* eye wode akɔblikunyowu evee hekplɔe yi Babilon.12 Esi wòɖo xaxa me la, efo koko na Yehowa efe Mawu la be wòave ye nu, eye wòbɔbɔ eɖokui ɖe anyi vevie le tɔgbuiawo fe Mawu la ŋkume.13 Edo gbe ɖa nɛ, ale be wòse efe kukuɖeɖe kple koko si wòfo be wòave ye nu la, eye wògakplɔe va Yerusalem hegbugbɔ fianyenye la nɛ.+ Eye Manase va nyae be Yehowae nye Mawu vavã la.+14 Le esia megbe la, eɖo gli egodotɔ ɖe David Ƒe Du+ la ŋu, le bali la me, tso Gihon+ fe ɣetoɖofe gome va se ɖe keke Tɔmelãgbo+ la nu ke, etso afi ma va to du la ŋu va do ɖe Ofel,+ eye gli la kɔ ŋutɔ. Azɔ hã, eɖo aʋakplɔlawo ɖe du sesẽwo katã me le Yuda.15 Eɖe dutamawuawo kple legba la ɖa le Yehowa fe afe+ la me hekpe ɖe vɔsamlekpui siwo katã wòɖi ɖe Yehowa fe afe+ fe to la dzi kple Yerusalem la ŋuti, eye wòna wotsɔ wo fu gbe ɖe dua godo.16 Azɔ hã, edzra Yehowa fe vɔsamlekpui la ɖo,+ eye wòde asi ŋutifafavɔwo+ kple akpedavɔwo+ sasa me le edzi, eye wògblɔ na Yuda be woasubɔ Yehowa, Israel fe Mawu la.17 Ke hã, dukɔ la gasaa vɔ le nuxefewo kokoko; gake Yehowa wofe Mawu lae wosanɛ na.18 Manase ŋutinya susɔeawo kple gbe si wòdo ɖa na efe Mawu, kple ŋutegakpɔla siwo nɔ nu fom nɛ le Yehowa, Israel fe Mawu la fe ŋkɔ me la fe nyawo la, woŋlɔ wo ɖe Israel-fiawo fe ŋutinyagbalẽ me.19 Eye efe gbedodoɖa+ kple ale si woɖo efe kukuɖeɖea ŋu nɛ, efe nu vɔ̃wo katã kple efe nutefemawɔmawɔ+ kple afi siwo wòtu nuxefewo ɖo hetsɔ Aserawo*+ kple legbawo ɖo, hafi va bɔbɔ eɖokui la, woŋlɔ wo ɖe efe ŋutegakpɔlawo fe ŋutinyawo me.20 Eye wotsɔ Manase mlɔ tɔgbuiawo gbɔ, woɖii ɖe efe me; eye via Amon zu fia ɖe etefe.+21 Amon+ xɔ fe blaeve vɔ eve esime wòzu fia, eye wòɖu fia fe eve le Yerusalem.+22 Ewɔ nu si nye vɔ̃ le Yehowa ŋkume, abe ale si tututu fofoa Manase wɔ ene;+ eye Amon sa vɔ na legba siwo katã fofoa Manase wɔ,+ eye wòsubɔ wo.23 Gake mebɔbɔ eɖokui le Yehowa ŋkume+ abe ale si fofoa Manase bɔbɔ eɖokui ene o;+ ke boŋ Amon dzi efe nu vɔ̃wo ɖe edzi.24 Mlɔeba eŋumewo ɖo nugbe ɖe eŋu,+ eye wowui le eya ŋutɔ fe me.25 Gake dukɔ la me tɔwo wu ame siwo katã ɖo nugbe ɖe Fia Amon+ ŋu, eye wotsɔ via Yosiya+ ɖo fiae ɖe etefe.


text:
“Minɔ mia ɖokui dom kpɔ be miele xɔse la me hã” (5)
Mina woanɔ mia ɖɔm ɖo; miafe tamesusu nanɔ ɖeka (11)
13 Zi etɔ̃liae nye esia si megbɔna mia gbɔ. “Le ɖasefo eve alo etɔ̃ fe ɖaseɖiɖi* nu la, woaɖo kpe nya sia nya dzi.”+2 Togbɔ be nyemele mia gbɔ fifia o hã, ɖeko wòle abe mele mia gbɔ zi evelia ene, eye mele nu xlɔ̃m ame siwo wɔ nu vɔ̃ tsã, kple ame susɔewo katã hã do ŋgɔ, be ne megava ake la, nyemakpɔ nublanui na wo o,3 elabena miele kpeɖodzi dim si afia be Kristo le nu fom to dzinye vavã, Kristo si megbɔdzɔ le nuwɔwɔ kpli mi me o, ke boŋ wòsẽa ŋu le mia dome.4 Elabena nyatefee wònye be wohee ɖe ati ŋu le gbɔdzɔgbɔdzɔ fe nɔnɔme si me wònɔ ta, gake ele agbe le Mawu fe ŋusẽ ta.+ Nyatefee, míawo hã míegbɔdzɔ abe ale si eya hã nɔ nɔnɔme sia me tsã ene, gake míanɔ agbe kplii+ le Mawu fe ŋusẽ si wòɖe fia mi la ta.+5 Minɔ mia ɖokui dom kpɔ be miele xɔse la me hã; minɔ mia ɖokui me dzrom kpɔ ne mianya ame siwo fomevi mienye.+ Alo ɖe miede dzesii be Yesu Kristo le ɖekawɔwɔ me kpli mi oa? Negbe ɖe womekpɔ ŋudzedze ɖe mia ŋu o.6 Mele mɔ kpɔm vavã be miava kpɔe adze sii be, menye ame siwo ŋu womekpɔ ŋudzedze ɖo o lae míenye o.7 Ke míedoa gbe ɖa na Mawu be miagawɔ nu gbegblẽ aɖeke o, menye be míawo míadze ame siwo ŋu wokpɔ ŋudzedze ɖo o, ke boŋ be miawɔ nu si nyo, ne míawo míedze ame siwo ŋu womekpɔ ŋudzedze ɖo o hã.8 Elabena míate ŋu awɔ naneke ɖe nyatefe la ŋu o, negbe nu si ade nyatefe la dzi ko.9 Vavãe, ne míawo míegbɔdzɔ gake miawo miesẽ ŋu la, edzɔa dzi na mí. Eye esiae míedoa gbe ɖa biana, be woaɖɔ mi ɖo.10 Esia tae mele nya siawo ŋlɔm togbɔ be nyemele mia gbɔ o hã, ale be ne mele mia gbɔ la, nye asi nagasẽ ɖe mia dzi le ŋusẽ si Afetɔ la nam+ be matsɔ atu ame ɖo, ke menye be matsɔ agblẽ nu le ame ŋu o, la zazã me o.11 Mlɔeba la, nɔviwo, miyi edzi mianɔ dzidzɔ kpɔm, mina woanɔ mia ɖɔm ɖo, woanɔ akɔ fam na mi,+ miafe tamesusu nanɔ ɖeka,+ minɔ anyi le ŋutifafa me;+ eye lɔlɔ̃ kple ŋutifafa fe Mawu+ la anɔ anyi kpli mi.12 Mitsɔ nugbugbɔ kɔkɔe do gbe na mia nɔewo.13 Ame kɔkɔewo katã do gbe na mi.14 Mía Afetɔ Yesu Kristo fe amenuveve kple Mawu fe lɔlɔ̃ kpakple gbɔgbɔ kɔkɔe si ɖea vi na mí katã la, nanɔ kpli mi katã.


text: 7 Ale fia la kple Haman+ va kplɔ̃ si Fianyɔnu Esta ɖo la ŋu.2 Esi wonɔ kplɔ̃ ŋu nɔ wain nom le ŋkeke evea gbe la, Fia la gabia Esta be: “Fianyɔnu Esta, nu kae nèbe yeabia? Woatsɔe ana wò. Eye nu ka dim nèle? Ne nye fiaɖufea fe afã gɔ̃ hãe la, woatsɔe ana wò!”+3 Eye Fianyɔnu Esta ɖo eŋu be: “Oo fia, ne ève nunye, eye wònyo fia ŋu vavã la, ekema meɖe kuku ɖe nye agbe,* eye nàxɔ na nye dukɔ la.+4 Elabena wotsɔ nye kple nye dukɔ la dzra,+ be woatsrɔ̃ mí, woawu mí, eye woagblẽ mía dome.+ Ne ɖe wotsɔ mí dzra be míazu kluvi kple kosi dzrowo ko la, anye ne mezi kpi. Gake mesɔ be woaɖe mɔ ɖe xaxa sia ŋu o, elabena agblẽ nu le fia la ŋu.”5 Eye Fia Ahasweros bia Fianyɔnu Esta be: “Ame kae? Afi kae ame si do dzi be yeawɔ nu sia la le?”6 Esta gblɔ be: “Adikãtɔ kple futɔ lae nye Haman vɔ̃ɖi sia.”Ale ŋɔdzi lé Haman le fia la kple fianyɔnu la ŋkume.7 Ke fia la tso le kplɔ̃a ŋu kple dziku heyi fiasã la fe abɔ me, eye Haman hã tso be yeaɖe kuku na Fianyɔnu Esta ɖe yefe agbe* ta, elabena ekpɔe be fia la ɖo tame be yeahe to na ye.8 Esi fia la trɔ tso fiasãa fe abɔ la me va afe si me woɖo kplɔ̃a le la, Haman tsra ɖe aba si dzi Esta le la dzi. Eya ta fia la gblɔ be: “Fianyɔnu la hã gbɔ dɔ ge wòle sesẽe le nye ŋutɔ nye afe mea?” Esi nya siawo nya do le fia nu ko la, wotsyɔ nu mo na Haman xoxo.9 Eye Harbona,+ ame si nye fiaŋumewo dometɔ ɖeka, gblɔ be: “Haman tu ati be yeahe Mordekai,+ ame si fo nu heɖe fia fe agbe la ɖe eŋu.+ Wotui ɖe Haman fe me, ekɔ abɔklugui blaatɔ̃.”* Eye fia la gblɔ be: “Mihee ɖe eŋu.”10 Ale wohe Haman ɖe ati si wòtu ɖe Mordekai ŋu la ŋuti, eye fia fe dzikua nu fa.